«Δεν υπάρχει πια Μάτι. Δεν υπάρχει τίποτα. Χάθηκαν όλα» | LiFO\n24.7.2018 | 21:24\nΤη Δευτέρα ο Θρασύβουλος Τσαρόπουλος ξεκινούσε τις διακοπές του. Η είδηση για την πυρκαγιά στην ανατολική Αττική τον βρήκε να οδηγεί στην εθνική οδό, κάπου στην Πελοπόννησο. Αμέσως αποφάσισε να πάρει το δρόμο της επιστροφής για το Μάτι.\nΕκεί έχει ζήσει σε όλη του τη ζωή και εκεί βρίσκεται το σπίτι του και η επιχείρηση του, ένα εστιατόριο. «Η Εθνική οδός ήταν κλειστή λόγω της πυρκαγιάς στην Κινέτα. Έτσι κατάφερα να φτάσω στο Μάτι μόνο την Τρίτη το μεσημέρι. Ούτε το σπίτι, ούτε η ταβέρνα υπάρχει πια, έχουν καεί ολοσχερώς. Δεν υπάρχει πια τίποτα, όλος μου ο κόπος καταστράφηκε».\nΟ κ. Τσαρόπουλος είναι συγκλονισμένος όμως, κατά κάποιον τρόπο μπορεί να αισθάνεται και τυχερός που η στιγμή της πυρκαγιάς δεν τον βρήκε στο σπίτι του. Η φωτιά στην περιοχή τελείωσε, οι κάτοικοι πια ψάχνουν τα κατεστραμμένα σπίτια ελπίζοντας πως μέσα τους δε θα συναντήσουν κάποιον απανθρακωμένο άνθρωπο. Συνέχεια έρχονται καινούργιες πληροφορίες για αγνοούμενους.\n«Το Μάτι δεν υπάρχει πια. Όλα τα κτίσματα έχουν καταστραφεί τελείως. Έχω ακούσει μέσω φίλων και γνωστών για πάρα πολλούς γείτονες μας που έχασαν τη ζωή τους από τη φωτιά. Μίλησα με έναν φίλο μου αστυνομικό, λέει πως ο συνολικός αριθμός των νεκρών θα ξεπεράσει τα 100 άτομα. Ακόμα δεν έχουμε δει τίποτα, είναι πάρα πολλοί οι άνθρωποι που αγνοούνται» λέει ο κ. Τσαρόπουλος.\n«Το Μάτι είναι ένας οικισμός που τα σπίτια μεταξύ τους χωρίζονται από συνεχόμενα πεύκα. Το να επεκταθεί μια πυρκαγιά είναι πολύ εύκολο. Αυτή τη στιγμή δεν υπάρχει τίποτα, μόνο στάχτες και καμμένα οικήματα. Σχεδόν κάθε καλοκαίρι η περιοχή έπιανε φωτιά, και κάθε χρόνο λέγαμε πως ήμασταν τυχεροί που τη γλιτώσαμε. Φέτος η τύχη αυτή σταμάτησε» δηλώνει.\nΟ Βασίλης Ανδριόπουλος, διασώστης και εκπαιδευτής διάσωσης του Ερυθρού Σταυρού ήταν επικεφαλής της ομάδας που βρήκε 30 πτώματα, πολύ κοντά σε μια ταβέρνα στο Μάτι.\n«Βρήκαμε 26 απανθρακωμένους ανθρώπους σε απόσταση 30 μέτρων από τη θάλασσα και άλλους 4 σε μια ακτίνα πεντακοσίων μέτρων», λέει. «Είδαμε πολλά εγκλωβισμένα αυτοκίνητα με τα κλειδιά στη θέση τους, πράγμα που σημαίνει πως οι κάτοχοι τους προσπάθησαν αρχικά να ξεφύγουν με αυτά, αλλά δεν τα κατάφεραν¬.\nΟ κ. Ανδριόπουλος έχει συμμετάσχει σε αποστολές διάσωσης στις πυρκαγιές της Ηλείας, στο σεισμό της Αθήνας το 1999, αλλά και σε αντίστοιχα γεγονότα στο εξωτερικό. «Εδώ είδα στιγμές που δεν θα τις ξεχάσω ποτέ. Μια οικογένεια αγκαλιασμένη, τα παιδιά με τους γονείς, που απλά περίμεναν τις φλόγες χωρίς να έχουν άλλη επιλογή.\nΠροφανώς δεν κατάλαβαν το μέγεθος της πυρκαγιάς και παρέμειναν στην ταβέρνα πιο πολύ ώρα από ότι έπρεπε. Βρήκαμε και έναν άλλον άνθρωπο ο οποίος βρισκόταν στην ταβέρνα, έφυγε όμως νωρίτερα και είναι απλά τραυματίας με εγκαύματα. Η τύχη αυτών των ανθρώπων κρίθηκε μέσα σε ελάχιστα λεπτά» σχολιάζει.\n«Το να πεις αν θα μπορούσαν να έχουν σωθεί είναι ανεύθυνο. Σε αυτές τις στιγμές αποφασίζεις με το ένστικτο και με τα δεδομένα που ισχύουν εκείνη την ώρα. Ο άνεμος άλλαζε συνεχώς και η πυρκαγιά τους παγίδευσε» λέει στη lifo.gr\nΣτο δημαρχείο της Ραφήνας ο Ερυθρός Σταυρός έχει στήσει από το πρωί ένα κέντρο όπου μπορούν να αναζητήσουν βοήθεια άνθρωποι που χτυπήθηκαν από την πυρκαγιά. Οι στιγμές και εκεί είναι δραματικές.\n«Από το πρωί έχουν περάσει από δω εκατοντάδες άνθρωποι» λέει ο Γιάννης Μακρής τομεάρχης τον Σαμαρειτών του Ερυθρού Σταυρού, που βρίσκεται εκεί. «Έρχονται να μας πουν για ανθρώπους που αγνοούνται, πολλοί από αυτούς είναι τόσο ταραγμένοι που δεν μπορούν να δώσουν πληροφορίες για τον άνθρωπο που αναζητούν. Είμαστε σε επικοινωνία με τα ξενοδοχεία της περιοχής για να δούμε αν υπάρχουν ακόμα άνθρωποι που δεν έχουν βρεθεί.\nΕπίσης, εκτός από τις υπηρεσίες πρώτης βοήθειας θα φροντίσουμε να υπάρξει και ένα κέντρο για την ψυχολογική υποστήριξη όσων ανθρώπων χτυπήθηκαν από την πυρκαγιά. Οι άνθρωποι αυτοί θα κάνουν καιρό να συνέλθουν, ακόμα δεν είμαστε σε θέση να εκτιμήσουμε το ολοκληρωτικό μέγεθος της καταστροφής».\nΟ Κώστας 31 ετών, κάτοικος Ραφήνας, βρισκόταν στο σπίτι του όταν έγιναν γνωστές οι τραγικές συνέπειες της πυρκαγιάς. Αμέσως πήγε στο λιμάνι. «Έβλεπες παντού ανθρώπους να κλαίνε, να φωνάζουν, να ρωτάνε για τον άνθρωπο τους με τον οποίων είχαν ώρες να επικοινωνήσουν. Αρκετοί ήταν τουρίστες που δεν μιλούσαν ούτε αγγλικά ούτε ελληνικά και απλά φώναζαν χωρίς κανείς να μπορεί να τους βοηθήσει.\nΚάθε φορά που ένα σκάφος με διασωθέντες έφτανε στο λιμάνι υπήρχαν στιγμές ανακούφισης. Όμως δεν ήταν όλες οι στιγμές έτσι. Μετά τα μεσάνυχτα είδα να βγάζουν από ένα σκάφος ένα απανθρακωμένο άνθρωπο. Δεν έξω ξαναδεί ποτέ κάτι τέτοιο».\n71 τραυματίες - 11 διασωληνωμένοι\nΣύμφωνα με τον Νίκο Παπαευσταθίου πρόεδρο του Εθνικού Κέντρου Επιχειρήσεων Υγείας αυτή τη στιγμή νοσηλεύονται συνολικά 71 άνθρωποι στη συντριπτική πλειοψηφία τους με εγκαύματα. 11 άνθρωποι είναι διασωληνωμένοι σε κρίσιμη κατάσταση. «Ανάμεσα στους τραυματίες είναι και 10 παιδιά, κανένα δεν αντιμετωπίζει σοβαρό πρόβλημα. Όσον αφορά την φωτιά στην περιοχή της Κινέτας, όσοι άνθρωποι είχαν νοσηλευθεί στο νοσοκομείο Αττικόν, κυρίως με αναπνευστικά προβλήματα, πήραν εξιτήριο σήμερα το πρωί».\nΛογαριασμός από τον Ερυθρό Σταυρό για την στήριξη των πληγέντων


22 Απριλίου 2009, 01:58\n...Τού ερωτικού μας ανταποκριτή...\nΕίχαν αριβάρει από νωρίς με άγριες διαθέσεις στο χαϊκλασάτο μαγαζί. Επίλεκτα μέλη του ΜΗ και οι τρείς, με άπειρες διακρίσεις στο ενεργητικό τους, πήγαν να επισκεφτούν τον γράφοντα.\nΦυσικά, θα δώσουμε συμβολικά ονόματα όπως πάντα, απλά θα κρατήσουμε το αρχικό γράμμα από τα Nicknames…\nΉταν μεσημέρι Κυριακής, και ο κόσμος σχετικά λίγος. Θρονιάστηκαν δίπλα στο τζάκι. Σβηστό βέβαια ήταν, όμως έπαιρνε μια θεατρικότητα η όλη τους παρουσία.\nΉρθε ο σερβιτόρος, και άρχισε να παίρνει παραγγελία. Επέλεξαν γύρω στα δέκα πιάτα ορεκτικά, και μετά έπεσε η πρώτη ερώτηση που προβλημάτισε τον σερβιτόρο…\n- Ναι, αλλά τι θα φάμε;\nΠαρήγγειλαν από 2-3 κυρίως πιάτα ο καθένας, και βάλθηκαν να παρακολουθούν τον άδοντα. Δηλαδή εμένα. Ο γράφων, δηλαδή ο άδων, τους παρακολουθούσα κι εγώ. Τι άλλο να’ κανα δηλαδή;\nΟ Γ. Μασαμπούκης αδιαφόρησε σχετικά για τα φαγητά, μιάς και μείωσε δραματικά τον ρυθμό του από το έκτο κι όλας πιάτο.Διάνθιζε όμως την παρουσία του, με αποφασιστικές γουλιές από ότι υγρό (όχι νερά, όχι αναψυκτικά) ήταν στο βεληνεκές του.\nΟ Σ. Φαρφάλες, καθισμένος ακριβώς δίπλα στο σβηστό τζάκι, θα μπορούσε άνετα να πλασαρισθεί ως ιδιαίτερα ευμεγέθες καυσόξυλο, αν έλειπε η αδάμαστη κινησιολογία ενός σαγονιού που αγνοούσε επιδεικτικά την κούραση και τις κακουχίες.\nΤέλος ο Θ. Προσούτογλου, ακολουθούσε μια συγκαταβατική πολιτική, που θα του εξασφάλιζε περισότερη αντοχή και διάρκεια.\nΚαι τότε το χέρι της μοίρας χτύπησε ανελέητα.\nΗ πόρτα άνοιξε, και μπήκε μέσα η Θεά με την παρέα της.Έκατσε απέναντι από τους τρεις ήρωες. Τράβηξε ένα δολοφονικό σταυροπόδι, και τεντώθηκε νωχελικά προτάσσοντας ένα στήθος που θύμιζε μπαλκόνι στην καλντέρα.Ο Μασαμπούκης χτυπήθηκε με τη μία. Τα μάτια του γλάρωσαν. Το στόμα του στράβωσε. Σταμάτησε να μιλάει. Να κινείται. Να τρώει. Να πίνει δεν σταμάτησε, αλλά αναβάθμισε την όλη διαδικασία, μιάς και ένοιωθε ότι κάθε γουλιά τον έφερνε πιο κοντά στην αιωνιότητα, και αυτή η αιωνιότητα ήταν ή αγκαλιά της.\n-Τι έγινε ρε μαλάκα; Τι έπαθες;\nΟι άλλοι δύο κοιτάχτηκαν με νόημα , και τότε η μοίρα ξαναχτύπησε.Η τραγουδίστρια του μαγαζιού, άρχισε να τραγουδάει.Το βλέμμα του Προσούτογλου έπεσε πάνω της, και …. έμεινε εκεί….\nΗ Σόνια Νοσφεράτου άρχισε να οργώνει με αλλεπάλληλες διαμαντένιες σταυροβελονιές το όνομά της στην αντρίκεια του ψυχή. Έσπερνε ανάσες, και θέριζε έρωτα… ύψωνε τις νότες σαν χέρια στον ουρανό,και κατέβαζε τά αστέρια να στολίσει την απόσταση ανάμεσά τους… (που τα βρίσκω ρε πούστη μου…)\nΟ Προσούτογλου κεραυνοβολήθηκε. Εξαϋλώθηκε. Εξατμίστηκε. Έμεινε αυνάνας.\nΟ Φαρφάλες, ένοιωσε ξαφνικά πολύ μόνος….Ο ρυθμός κατάποσης των αλκοολούχων χτύπησε κόκκινο..\nΟ Μασαμπούκης σηκώθηκε και χόρεψε μια ζεμπεκιά αετίσια, καρφώνοντας ταυτόχρονα το αντικείμενο του πόθου του με το είδος εκείνο της ματιάς που υπονοεί καθαρά έντιμες και αγνές προθέσεις γαρνιρισμένες με βιασμό στην πρώτη πάροδο. Η θεά δεν πολυμάσησε, και ο Μασαμπούκης ξανάκατσε κάτω δολοφονικά διψασμένος για οτιδήποτε πόσιμο και ξυδάτο υπήρχε στο μαγαζί.\nΑκολούθησε το ζεϊμπέκικο του Προσούτογλου, με έντονες αρχαιοελληνικές παραπομπές και στοιχεία τραγωδίας. Η Σόνια Νοσφεράτου είχε τσακίσει στο διάλλειμά της στην κουζίνα, δύο μιλ-φέιγ, ένα προφιτερόλ, λίγη τούρτα από κάτι χτεσινά γενέθλια, και μία εξοχικό με τζατζίκι. Τραγουδούσε ενώ την συγκλόνιζαν κατακλυσμιαία ρεψίματα. Ο μελοδραματικός Προσούτογλου γονάτισε μπροστά της, και προσπάθησε να την καθηλώσει με το ευθύ και τίμιο βλέμμα του. Εκείνη ξαναρεύτηκε.\nΟ Φαρφάλες σκούντηξε τον Μασαμπούκη, αποσπώντας τον από κόσμους ονειρικούς που ήταν βασιληάς και είχε σκλάβες του καμιά πενηνταριά κλωνοποιημένες «απέναντι».\nΤο φρικτό ζυμαρικό που λέγεται χυλόπιτα μπουγέλωσε αδυσώπητα τις αθώες ψυχές των δύο μελών του ΜΗ. Πλήρωσαν κι έφυγαν πένθιμοι, ζοχαδιασμένοι και νταγκλαριστοί…\nΟ Φαρφάλες κοντοστάθηκε, έσωσε την παρτίδα χτυπώντας βιαστικά κάτι κεφτεδάκια που είχανε ξεμείνει, και τους ακολούθησε…\n08 Απριλίου 2009, 04:36\nΜΑΚΕΔΟΝΙΑ... ΓΙΑ ΔΕΙΤΕ ΚΙ ΑΥΤΟ....\nΨάχνοντας ένα τελείως άσχετο θέμα, έπεσα πάνω σ' αυτό....\nΡίξτε μιά ματιά, παρακαλώ πολύ....\n02 Απριλίου 2009, 02:20\nΤο ξημέρωμα πώς\nένας φάλτσος σκοπός,\nμια κουβέντα που πήγε ν’ αρχίσει\nμα δεν πάει πουθενά.\nΤο ξημέρωμα να:\nτο φεγγάρι που πάει να δύσει….\nΤο ξημέρωμα, δες,\nμε σπασμένες χορδές\nτραγουδάκι που μένει στη μέση\nκαι τραβάει για πού;\nτο ξημέρωμα που\nθέλει σ’ ένα ρεφραίν να χωρέσει…\nΣτο χαρτί που διαβάζεις\nτα στιχάκια χαράζεις που θες…\nΜια παράξενη λύπη\nκαι οι έρημοι κήποι του χτες.\nΤο ξημέρωμα εδώ\nπου δε θέλω να δω\nγιατί μού’ χει κοστίσει, και ξέρω\nποιες πληρώνω χαρές\nκι είναι χίλιες φορές\nπου μισώ, κι αγαπώ, κι υποφέρω.\nΚαι στο πρώτο το φως\nμε τον ίσκιο αδελφός\nπάω και κρύβομαι μες τα’ όνειρό μου:\nΜια χαρά παιδική,\nκι ήμουν πάντα εκεί…\nτο παιδί ενός χωμάτινου δρόμου.


Η Αθεΐαν είναι Ανωμαλίαν (Της Ψυχής!!!) – Δύον | ο Χριστιανός Ορθόδοξος\nΗ Αθεΐαν είναι Ανωμαλίαν (Της Ψυχής!!!) – Δύον\nPosted in προφητείες, φιλανθρωπία, Άνδρες Πραγματικοί, Βίοι Αγίων by or2554 on 03/12/2010\nΤον έκαμναν Μελιτζανίν (δια Κ α ρ π α ζ ί α ς !!!)\nΣυνεχίζομεν το Νούμερον Δύον του Ορθοδόξου Αθεοφάγου (Δεν είναι ΚΑΘΥΣΤΕΡΗΜέΝΟΣ!!!)\nΚαι έρχονται μετά η Ιστορία, η Αρχαιολογία, η Εθνολογία, για να το αποδείξουν. Και βυθίζονται στα βάθη των αιώνων. Και σκάβουν σπιθαμή με σπιθαμή τη γη. Και ψάχνουν. Και ερευνούν μνημεία, φυλές, γλώσσες, βαρβάρους και ημιβάρβαρους λαούς. Και μελετούν πέτρες, μάρμαρα, παπύρους, σφηνοειδείς γραφές, ιερογλυφικά, ήθη και έθιμα. Και παντού βρίσκουν το όνομα τού Θεού. Παντού συναντούν βωμούς. (ΜΠΕΤόΝ ΑΡΜΕΝ!!!)\nΚατάσπαρτη η γη από τα μνημεία της ευλάβειας πού μαρτυρούν την έμφυτη πίστη, το άνεκρίζωτο και αυθόρμητο θρησκευτικό συναίσθημα. Και μένουν έκπληκτοι οι έρευνηταί. Και στέκονται με θαυμασμό. Και ζητούν μία εξήγηση. Και η εξήγηση έρχεται μόνη της. Τότε τι τα θέλουμε τα πολλά επιχειρήματα, όταν τα ίδια τα γεγονότα φωνάζουν. Και τα γεγονότα φωνάζουν, πώς ματαιοπονούν όσοι φλυαρούν, πώς δεν είναι βαθιά φυτεμένη στην ψυχή ή πίστη στο θείο.(Η ΦΩΝΗ = ΜέΓΑΝ ΕΠΙΧΕίΡΗΜΑΝ!!!)\nΓιατί και αν όλα λείπουν από τις πόλεις και τους ανθρώπους, υπάρχει κάτι πού από κανένα φυσιολογικό άνθρωπο δεν λείπει. Και αυτό είναι οι βωμοί και τα ιερά. Ή προσευχή και ή λατρεία τού Θεού. Η πίστη στην δύναμη Του και στην προστασία Του. Γιατί; Σύμπτωση; Καθόλου. Κάπου άλλου πρέπει να ζητηθεί ή εξήγηση. Οι βωμοί δεν στήνονται έτσι στην τύχη. Μας παραπέμπουν σ’ Αυτόν τον «Άγνωστο, αλλά υπαρκτό Θεό. (ΆΓΝΩΣΤΟΣ + ΑόΡΑΤΟΣ = ΥΠΑΡΚΤόΣ !!!)\nΈχουν πλήρη εδώ εφαρμογή τα λόγια του ιερού Αυγουστίνου. Λόγια βγαλμένα από τη δική του προσωπική εμπειρία: «Μας έχεις, ώ Θεέ μας, δημιουργήσει για Σένα και ή ψυχή μας είναι ανήσυχη, έως ότου επιστρέψει σε Σένα». Πώς γίνεται ακόμα, λαοί πού καθόλου δεν γνωρίζονται. Χωρίς καμιά επικοινωνία. Με διαφορετικές συνήθειες. Με άλλα ήθη και έθιμα. Με διαφορετική γλώσσα, ιστορία και πολιτισμό. Πώς γίνεται να συμφωνούν μόνο στην ύπαρξη τού Θεού; (έΚΤΑΚΤΟΝ-έΞΟΧΟΝ-ΑΡΙΣΤΟύΡΓΗΜΑΝ!!!)\nΚαι επειδή υπάρχουν άπιστοι δεν σημαίνει, πώς δεν υπάρχει Θεός. Ή ψυχή στην φυσική της κατάσταση στρέφεται στον Θεό, όπως ή μαγνητική βελόνα στον βορά. Η βλάβη τής βελόνας δεν καταργεί τον βορά, όπως ή τύφλωση μερικών δεν καταργεί την όραση των υγειών. (ΔΕΝ Είναι ΜΠΟύΡΔΑΝ!!!)\n« Η Αθεΐαν είναι Ανωμαλίαν (Της Ψυχής!!!) – Έναν\nΟ Μαρκεζίνης (είναι ΣΕΡ!!!) »\nellinaki said, on 03/12/2010 at 7:40 πμ\nΘέλωμεν και τρίτον μέρος (το μεγαλύτερον!!!)\nTo τριον said, on 03/12/2010 at 8:00 πμ\nη οικογενια μας περιμένει το τρίων\nTo τριον το μακρύτερον said, on 03/12/2010 at 8:01 πμ\natheofobos said, on 03/12/2010 at 9:36 πμ\nΟποίαν ετέραν χροιαν έχομεν αποδείξεως της υπάρξεως του θεού μετά από αυτό το περισπούδακτον κείμενον;\nΓιατί όμως θεέ μου,η δική μου μαγνητική βελόνα δείχνει προν τον νότον;\nTweets that mention Η Αθεΐαν είναι Ανωμαλίαν (Της Ψυχής!!!) – Δύον « ο Χριστιανός Ορθόδοξος -- Topsy.com said, on 03/12/2010 at 11:28 πμ\n[…] This post was mentioned on Twitter by xristiano orthodoxo, Schrodinger's Dragon. Schrodinger's Dragon said: Σε δαιμονισμένη φόρμα λέμε! Η Αθεΐαν είναι Ανωμαλίαν (Της Ψυχής!!!) – Δύον: http://bit.ly/g6501G […]\nάθαιος said, on 03/12/2010 at 12:29 μμ\nΑισεις οι θρίσκοι ήστε αστεία άτωμα !!!\nΠου να καταλάβαιται τι θα πει επήπεδο, καλιέργηα ….\nΜορφοτικόν επίπεδω !!!\nAρχιμανδρίτης Κ. said, on 03/12/2010 at 2:52 μμ\nΔεν ξεύρω ποιός είσαι άθεε αλλά έχω δυο πτυχία θεολογικής και Φιλοσοφικής.\nΗ ορθογραφία σου δείχνει αγράμματον.\nΆντε να χαθείς ανόητε.\nAρχιμανδρίτης Κ. said, on 03/12/2010 at 2:55 μμ\nΜάθε επίσης ανοητότατε πως ο δήθεν ορθόδοξος είναι μάλλον άθεος που μας περιγελά.\nΒλακέντιε, τα βάζεις με τους δικούς σας.\northodoxos said, on 03/12/2010 at 3:28 μμ\nΈθεσα τα σχόλιαν σας εις τας 7 οικουμενικάς Συνόδους, αν δεν εγκριθούσιν, θα τα στείλω εις τον Α γ ύ ρ ι σ τ ο ν !!!\nΔιαταραχή προσωπικότητας said, on 03/12/2010 at 4:50 μμ\nΜην μαλώνεις άθεε τους χριστιανούς, τουλάχιστον εσύ δεν πρέπει να μιλάς!\northodoxos said, on 03/12/2010 at 6:47 μμ\nΠρος Όλους Εσας!\nΣας αφήνω ελεύθερα να σχολιάζετε και τον τελευταίο καιρόν έχομεν τουλάχιστον 6 (!) «πλαστοπροσωπείες» – ο κάθε ένας από εσάς φορά και μίαν περσόναν ενός άλλου και χαλάει την εικόνα του χριστιανικού βλογίου μου…\nΑφού ξέρετε ότι στην wordpress καταγράφονται τα IP’s… είναι πολύ εύκολα να καταλάβω αν αληθεύει η ταυτότητά σας.\nΜε τα ονόματα «Διαταραχή προσωπικότητας», Γοδεφρείδος δε Μπουιγιόν», «Γκρουέζας» κ.α. ΄’εχουν σχολιάσει 8(!) διαφορετικοί σχολιαστές.\nΛυπάμαιν, αλλάν η Ιερά Σύνοδος μου επέβαλεν να σας κάμνω Moderation.\nΑίΣΧΟΝ – ΟΥΣΤ!!!\nΣπυρέτος said, on 03/12/2010 at 11:37 μμ\nΔιώξατε τους πλαστοπρόσωπους εκ του ιερού αυτού βλογίου.\nMois Σπυρέτος, τυγχάνω αυθεντικός.\northodoxos said, on 04/12/2010 at 8:36 πμ\nΔεν με μέλει αν είσθε αυθεντικός, με μέλει να μην έρχεστε εδώ να λύσετε τις διαφορές σας!\nΕίχα τα σχόλια ελεύθερα και κάποιοι το εκμεταλλεύτηκαν για δικούς τους λόγους!!!


Επίσκεψη του Πατριάρχη Σερβίας κ.κ. Ειρηναίου στο Βατοπαίδι - Ζωηφόρος\nΤρίτη, 06 Δεκεμβρίου 2016 18:01\nΤον συνόδευαν ο Επίσκοπος Σουμαδίας κ. Ιωάννης, ο Καθηγούμενος της Μονής Χιλανδαρίου αρχιμ. Μεθόδιος και Σέρβοι λαϊκοί.\nΟ Πατριάρχης βρισκόταν από το Σάββατο το μεσημέρι στην Ιερά Μονή Χιλανδαρίου για την πανήγυρη των Εισοδίων της Θεοτόκου, όπου χοροστάτησε. Σήμερα μετέβη κατά το έθος στην Ιερά Κοινότητα του Αγίου Όρους στις Καρυές και μετά από ένα σύντομο προσκύνημα στο Χιλανδαρινό κελί του Αγίου Νικολάου Μπουραζέρι έφθασε στην Μονή Βατοπαιδίου στις 3:00 μ.μ.\nΈγινε υποδοχή σύμφωνα με το βυζαντινό εκκλησιαστικό τυπικό. Στην εκκλησία, ο Καθηγούμενος της Μονής, αρχιμ. Εφραίμ προσφώνησε τον Μακαριώτατο και αναφέρθηκε στις σχέσεις της Μονής Βατοπαιδίου με την Εκκλησία της Σερβίας, από την εποχή των ιδρυτών του κράτους και της Εκκλησίας της Σερβίας Αγίων Συμεών του Μυροβλύτου και Σάββα, πρώτο Αρχιεπισκόπου Σερβίας.\nΟ Πατριάρχης, στην αντιφώνησή του, ευχαρίστησε για την πρόσκληση, αναφέρθηκε κι αυτός στις σχέσεις της Μονής με την Εκκλησία της Σερβίας και πρόσθεσε ότι αυτή είναι η τρίτη φορά που επισκέπτεται την Ιερά Μονή Βατοπαιδίου. Ο Πατριάρχης μεταξύ άλλων ανέφερε και το εξής χαρακτηριστικό: «Εμείς οι Σέρβοι είμαστε πνευματικά παιδιά του αγίου Σάββα, ο δε άγιος Σάββας ήταν πνευματικό παιδί της Μονής Βατοπαιδίου».\nΣτη συνέχεια βγήκε μια αναμνηστική φωτογραφία της αδελφότητας με τον Πατριάρχη. Ακολούθησε το καθιερωμένο αγιορείτικο συνοδικό.\nΠριν την αποχώρησή του ο Πατριάρχης φύτεψε αναμνηστικά ένα έλατο στην είσοδο της Μονή.\nΔείτε περισσότερες φωτογραφίες από την επίσκεψη εδώ:\nΠερισσότερα σε αυτή την κατηγορία: « Δικαστήρια και Οικουμενικό Πατριαρχείο δικαίωσαν τη Μονή Η σκευωρία κατέρρευσε – Ανάσταση για την Ιερά Μεγίστη Μονή Βατοπαιδίου »


Από την H+K Strategies η καμπάνια «EU in my region» στην Ελλάδα – marketingweek.gr\nΑπό την H+K Strategies η καμπάνια «EU in my region» στην Ελλάδα\nΑνέλαβε την έναρξη και υλοποίησή της\nΤην ολιστική καμπάνια «EU in my region» με έναρξη την περιοχή της Πελοποννήσου υλοποίησε η Hill+Knowlton. Η καμπάνια ξεκίνησε από τη Μονεμβασιά με την προβολή των έργων που χρηματοδοτήθηκαν από την Ευρωπαϊκή Ένωση και την υποστήριξη της Περιφέρειας Πελοποννήσου.\nΣυγκεκριμένα, η Hill+Knowlton υλοποίησε το δημιουργικό concept, τα δημιουργικά υλικά, το επικοινωνιακό πλάνο δημοσιότητας, τη δημιουργική έκφραση σε banners, καταχωρήσεις σε ΜΜΕ, social media strategy και το «ντύσιμο» υπεραστικών λεωφορείων. Για την επίσημη έναρξη της καμπάνιας για την Πελοπόννησο, διοργανώθηκε κοινή συνέντευξη τύπου παρουσία του Περιφερειάρχη Πελοποννήσου Παναγιώτη Νίκα, η οποία πραγματοποιήθηκε στο κάστρο της Μονεμβασιάς την Πέμπτη 21 Οκτωβρίου.\nΠαράλληλα, σε συνεργασία με την Ελληνική Εταιρεία Περιβάλλοντος και Πολιτισμού (ΕΛΛΕΤ) και τοπικών συλλόγων της περιοχής, πραγματοποιούνται, τον Οκτώβριο και τον Νοέμβριο, 5 θεματικοί περίπατοι για την ανάδειξη της Μονεμβασιάς.


Ανασκόπηση 2013 - Ποδηλατικός Αθλητικός Σύλλογος Πηνειός - ποδηλατικός Λάρισα - ποδήλατο\n/ Ανασκόπηση 2013\nΠεριληπτικά η αγωνιστική χρονιά έχει ως εξής:\n1 Το 2013 αγωνιστικά ξεκίνησε με το Brevet Νεμέας απόστασης 200 χλμ. όπου\nΟ Γραμματικός Δημ, ο Δαλαβίκας Κώστας, η Τσεσμετζίδου -Δαλαβίκα Δέσποινα, ο Τσιρανίδης Νίκος, ο Ζησόπουλος Λάμπρος, πήραν εκκίνηση από την Ελευσίνα με κατεύθυνση τη Νεμέα και τερματισμό την Ελευσίνα.\n2 Ακολούθησε αγώνας δρόμου που διεξήχθη στην Γουμέννισα του Κιλκίς την Κυριακή 10 Φεβρουαρίου 2013 ο 1ος αγώνας Κυπέλλου αντοχής δρόμου Β. Ελλάδας με την επωνυμία « Δρόμοι Κρασιού » που διοργάνωσε Ένωση Ποδηλατικών Σωματείων Μακεδονίας Θράκης.Ο ΠΟΔΗΛΑΤΙΚΟΣ ΑΣ ΠΗΝΕΙΟΣ συμμετείχε στον αγώνα με 5 αθλητές. Ο Δαλαβίκας Κώστας στην κατηγορία 50+ ανέβηκε στο βάθρο λαμβάνοντας την 3η θέση,13ος Παγανός Κώστας στην κατηγορία Ανδρών, 19ος Παγανός Βαγγέλης στην κατηγορία Ανδρών, 26ος Τσιρανίδης Νίκος στην κατηγορία Ανδρών, 20ος Ζησόπουλος Λάμπρος στην κατηγορία 30+.\n3 Στο Τοπικό Πρωτάθλημα Κεντρικής Ελλάδος ΜΤΒ στις 24-2 ο Σύλλογος συμμετείχε με 8 αθλητές και καταλαμβάνοντας θέσεις στο βάθρο και άλλες καλές θέσεις όπως η Τσεσμετζίδου – Δαλαβίκα Δέσποινα στην 1η θέση, ο Παγανός Κώστας στην 4η, ο Παγανός Βαγγέλης 8η, ο Τσιρανίδης Νίκος 9η στους άνδρες και στους Μάστερ ξεχώρισαν 1ος Γραμματικός Δημήτρης, 2ος Δαλαβίκας Κώστας, 5ος Βαλάσης Κώστας, 7ος Πολύζος Ηρακλής. Στον ίδιο αγώνα,την παράσταση έκλεψαν και τα αδέρφια Δαλαβίκας Παναγιώτης 9 ετών και Δαλαβίκας Κυριάκος 6,5 ετών που έκαναν την πρώτη τους άτυπη αγωνιστική εμφάνιση.\n4 Ο Δαλαβίκας Κώστας ανέβηκε ξανά στην 3η ΄θεση του βάθρου σε αγώνα στο Μεγαλόβρυσο Αγιάς. Στον ίδιο αγώνα συμμετείχαν ο Γραμματικός Δημήτρης και ο Τσιρανίδης Νίκος λαμβάνοντας καλή κατάταξη.\n5 Στο διασυλλογικό αγώνα στο Συκούριο που διεξήχθη στις 24-3 η Τσεσμετζίδου – Δαλαβίκα Δέσποινα κατέλαβε την πρώτη θέση στην κατηγορία Γυναικών και η Νότη Βάσω κατέλαβε την τέταρτη, ενώ ο 10 χρονος Δαλαβίκας Παναγιώτης στην κατηγορία Μίνι μικρά, κατέλαβε την δεύτερη θέση, κάνοντας την πρώτη του επίσημη αγωνιστική εμφάνιση.\n6 Σε αγώνα που διεξήχθη στο Κιλκίς στις 24-3 με την επωνυμία “2ο Κιλκίς Road Cup” 73χιλ οΠΑΣ Πηνειός συμμετείχε με τους αθλητές Αργυράκο Αντώνη και Τσιόκανη Δημήτρη πραγματοποιώντας πολύ καλή εμφάνιση στο σύνολο των αθλητών.\n7 Στον καθιερωμένο 36ο Γύρο Θυσίας που διεξήχθη στη διαδρομή Πάτρα- Καλάβρυτα 24 και 25 Μαρτίου, με συμμετοχές που ξεπέρασαν κάθε προσδοκία (307 αθλητές από όλη την Ελλάδα) ο Ποδηλατικός Α.Σ. Πηνειός συμμετείχε στον αγώνα με 5 αθλητές που αγωνίστηκαν να τερματίσουν με τον καλό καιρό να συμμαχεί μαζί τους αν εξαιρέσουμε τον έντονο κόντρα άνεμο για μεγάλο χρονικό διάστημα. Στην κατηγορία των ανδρών έτρεξαν 128 αθλητές και στην Ατομική χρονομέτρηση 8.5 χιλ ο Παγανός Κώστας έκανε πολύ καλή εμφάνιση τερματίζοντας 38ος με χρόνο 13:50 ενώ ο Παγανός Βαγγέλης 75ος με χρόνο 14:31. Στον αγώνα Αντοχής 100χλμ την επόμενη μέρα ο Παγανός Κώστας τερμάτισε 39ος με πολύ καλό χρόνο 3:02:50 κοντά στο δεύτερο γκρουπ των αθλητών και ο Παγανός Βαγγέλης 81ος σε 3:22:42, πραγματοποιώντας πολύ καλή εμφάνιση.\nΣτον αγώνα αντοχής 80χιλ τερμάτισαν 140 αθλητές Μάστερ. Στην κατηγορία γυναικών η Τσεσμετζίδου- Δαλαβίκα Δέσποινα τερμάτισε πρώτη σε 3:18:57 και 56η στην συνολική κατάταξη των Μάστερ. Στην κατηγορία Μάστερ Β΄ ο Στάθης Μιχάλης τερμάτισε 8ος με πολύ καλό χρόνο 3:01:13, ενώ ο Πολύζος Ηρακλής στην κατηγορία Μάστερ Α΄ τερμάτισε 30ος σε 3:19:38 πραγματοποιώντας πολύ καλή εμφάνιση στο σύνολο των αθλητών.\n8 Σε αγώνα μεγάλων αποστάσεων Βrevet 200χλμ που διεξήχθη στο Πύργο Ηλείας στις 30-3-2013 συμμετείχαν οι αθλητές Μιχάκης Γιώργος και Πριονάς Γιώργος κάνοντας μια πολύ καλή εμφάνιση σε χρόνο γύρω στις 8.00 ώρες.\n9 Ο Ποδηλατικός Αθλητικός Σύλλογος Πηνειός ταξίδεψε στη Ρόδο και έδωσε το παρόν στον Ποδηλατικό Γύρο Ρόδου 157χλμ ένα διήμερο αγώνα που συνδιοργάνωσε ο Π.Ο. ΡΟΔΗΛΙΟΣ με την Περιφέρεια Νοτίου Αιγαίου. Το Σάββατο 6/4/13 διεξήχθη η Ατομική Χρονομέτρηση μήκους 3,4 χμ και την Κυριακή 7/4/13.Ο Αγώνας Αντοχής μήκους 157 χμ.στις κατηγορίες Ανδρών. Ο Ποδηλατικός Α.Σ. Πηνειός συμμετείχε με τους Παγανό Βαγγέλη, Παγανό Κώστα, Τσιρανίδη Νικόλαο και Καραγγέλη Δημήτρη. Με τη συμμετοχή 50 αθλητών από συλλόγους από όλη την Ελλάδα, δόθηκε η εκκίνηση του αγώνα ο οποίος διεξήχθη κάτω από εξαιρετικά δύσκολες συνθήκες για τους αθλητές καθώς ο πολύ δυνατός και σχεδόν επικίνδυνος Νότιος άνεμος των 10 μποφώρ τους δυσκόλεψε τόσο πολύ που αρκετοί αναγκάστηκαν να εγκαταλείψουν, ενώ δεν έλλειψαν και οι πτώσεις αθλητών. Από τον Π.Α.Σ Πηνειό ο Παγανός Κώστας και Παγανός Βαγγέλης ξεχώρισαν γρήγορα καθώς έφυγαν δυνατά από την αρχή και παρέμειναν στο πρώτο γκρούπ αθλητών για αρκετά χιλιόμετρα. Όμως ο δυνατός άνεμος έριξε κάτω τον Παγανό Κώστα δίπλα σε μια απότομη πλαγιά και τον ανάγκασε να σταματήσει. Ο αδερφός του Παγανός Βαγγέλης, τερμάτισε τελικά 14ος με τον καλό χρόνο 5:06:47,ο Τσιρανίδης Νίκος τερμάτισε 27ος με χρόνο 5:28:45 πραγματοποιώντας καλή εμφάνιση και ο Καραγγέλης Δημήτρης τερμάτισε αξιοπρεπώς 31ος με χρόνο 5:55:46.\nΟ Ποδηλατικός Α.Σ. Πηνειός ευχαριστεί την εταιρεία FIDOUSA που συνόδεψε τους αθλητές με το αυτοκίνητο Servise σε όλη την διαδρομή.\n10 Στο Brevet Θέρμου 200χλμ που διεξήχθη κοντά στο Αγρίνιο στις 21-4 o Ποδηλατικός Α.Σ.Πηνειός συμμετείχε με τους Πριονά Γιώργο, Μιχάκη Γιώργο, Γραμματικό Δημήτρη, Αργυράκο Αντώνη, Νταούτη Βασίλη, Ζησόπουλο Λάμπρο, οι οποίοι και τερμάτισαν σε καλούς χρόνους:\nΓΡΑΜΜΑΤΙΚΟΣ ΔΗΜΗΤΡΙΟΣ 7:58\nΖΗΣΟΠΟΥΛΟΣ ΛΑΜΠΡΟΣ 8:04\nΜΙΧΑΚΗΣ ΓΕΩΡΓΙΟΣ 8:04\nΠΡΙΟΝΑΣ ΓΕΩΡΓΙΟΣ 8:16\nNΤΑΟΥΤΗΣ ΒΑΣΙΛΕΙΟΣ 8:16\nΑΡΓΥΡΑΚΟΣ ΑΝΤΩΝΙΟΣ 8:20\n11 Ο Ποδηλατικός Αθλητικός Σύλλογος Πηνειός συμμετείχε σε αγώνα Σιρκουί που διοργάνωσε στη πόλη μας ο Π.Γ.Σ.Λ σε συνεργασία με τη Δ.Ο.Π.Α.Ε.Λ Λάρισας και υπό την αιγίδα της Ελληνικής Ομοσπονδίας Ποδηλασίας, την Κυριακή 21 Απριλίου 2013. Από τον Ποδηλατικό Α.Σ. ΠΗΝΕΙΟ συμμετείχαν 8 αθλητές, ενώ από όλη την Ελλάδα συμμετείχαν περίπου 100 αθλητές συνολικά.\nΣτην κατηγορία γυναικών την 1η θέση κατέλαβε η Τσεσμετζίδου-Δαλαβίκα Δέσποινα και στην κατηγορία των ανδρών ο Παγανός Κώστας και Βαγγέλης έκαναν πολύ καλή εμφάνιση τερματίζοντας 6ος και 8ος αντίστοιχα, 11ος ο Καραγγέλης Δημήτριος, 12ος ο Κακαές Βάιος, 20ος ο Τσιρανίδης Νικόλαος, 22ος ο Λαμπρογιώργος Βασίλης. Στην κατηγορία Μίνι γενική κατηγορία 11ος τερμάτισε ο Δαλαβίκας Παναγιώτης και 1ος στην Μίνι μικρά ηλικίας 8-10. Εκτός συμμετοχής συμμετείχε στην κατηγορία Μίνι και ο 7χρονος Δαλαβίκας Κυριάκος διανύοντας και τερματίζοντας όλη την διαδρομή 8 χιλιομέτρων.\n12 Στο Brevet των 600 χλμ που διεξήχθη στις 27-4 με εκκίνηση το Σείριος- Αγ. Κων/νο- Λαμία- Δομοκό – Φάρσαλα - Λάρισα- και επιστροφή με σημείο τερματισμού το Σείριος, συμμετείχαν οι αθλητές Μιχάκης Γιώργος και Πριονάς Γιώργος που τερμάτισαν σε 25 ώρες και 20' και 31 ώρες και 33' αντίστοιχα.\nΑπό την Λάρισα προς Σείριος ξεκίνησε και τερμάτισε και ο Πολύζος Ηρακλής. Η εκκίνηση δόθηκε νωρίς το πρωί στις 7.00 και 103 περίπου αθλητές ξεκίνησαν σε έναν πολύ απαιτητικό και εξαντλητικό αγώνα αφού ολοι οι αθλητές δοκίμασαν τα όριά της αντοχής και κόπωσης, ποδηλατώντας ατελείωτες ώρες, ημέρα και νύχτα. Οι αθλητές μας τερμάτισαν πολύ ευχαριστημένοι με τις επιδόσεις τους.\n13 Για μια ακόμη φορά ο Ποδηλατικός Αθλητικός Σύλλογος Πηνειός έδωσε το βροντερό παρόν στον Πρωτάθλημα Κεντρικής Ελλάδας που διεξήχθη στις 11 και 12 Μαίου σε αγώνα Χρονομέτρου και Αντοχής, που ήταν ενταγμένος στο αγωνιστικό πρόγραμμα της Ελληνικής Ομοσπονδίας Ποδηλασίας και διεξήχθη στη Καρδίτσα.\nΑπό τον Ποδηλατικό Α.Σ. ΠΗΝΕΙΟ συμμετείχαν σύσσωμοι όλοι οι αθλητές στις κατηγορίες Ανδρών , Μάστερ, Γυναικών, Μίνι σημειώνοντας όλοι πολλές επιτυχίες.\nΤα αποτελέσματα στο χρονόμετρο είχαν ως εξής:\nΚατηγορία Γυναικών 12χιλ Κατηγορία Μίνι 5 χιλ\n1η Τσεσμετζίδου- Δαλαβίκα Δέσποινα 20:40:75 8ος Δαλαβίκας Παναγιώτης\n3η Καλογρίτσα Αγγελική 25:12:67\n7η Κακαέ Ζωή 27:58:29\nΚατηγορία Ανδρών 24χιλ Κατηγορία Μάστερ 12 χιλ\n2ος Παγανός Κώστας 35:56:03 3ος Μιχάκης Γιώργος 21:04:77\n6ος Καραγγέλης Δημήτρης 38:07:06 4ος Πολύζος Ηρακλής 21:18:70\n7ος Παγανός Ευάγγελος 38:18:86 5ος Πριονάς Γιώργος 23:39:37\n13ος Τσιρανίδης Νίκος 41:11:57 Νταούτης Βασίλης 24:30:99\n15ος Λαμπρογιώργος Βασίλης 41:56:41 Κακαές Φώτης 25:04:43\n18ος Νάτσιος Νικόλαος 44:36:01\n20ος Κακαές Βάιος 47:36:38\nΤα αποτελέσματα στον αγώνα αντοχής είχαν ως εξής:\nΚατηγορία Γυναικών 40χιλ Κατηγορία Μίνι 14χιλ\n1η Τσεσμετζίδου- Δαλαβίκα Δέσποινα 1:03:40 8ος Δαλαβίκας Παναγιώτης\n6η Κακαέ Ζωή 1:26:19\nΚατηγορία Ανδρών 80χιλ Κατηγορία Μάστερ 40χιλ\n2ος Παγανός Κώστας 1:55:53 2ος Στάθης Μιχάλης 2:01:30\n6ος Τσιρανίδης Νίκος 2:01:35 3ος Πολύζος Ηρακλής 2:03:05\n10ος Παγανός Ευάγγελος 2:02:30 4ος Βαλάσης Κων/νος 2:03:20\n15ος Λαμπρογιώργος Βασίλης 2:12:35 Νταούτης Βασίλης 24:30:99\nΚακαές Φώτης 25:04:43\n14 Με μεγάλη οργανωτική και αγωνιστική επιτυχία διεξήχθη στην Λίμνη Πλαστήρα την Κυριακή 19 Μαΐου 2012 ο 3ος αγώνας αντοχής δρόμου με την επωνυμία «3ος Γύρος Λίμνης Πλαστήρα» που διοργάνωσαν ο Δήμος Λ. Πλαστήρα, ο Ποδηλατικός Όμιλος Καρδίτσας, ο Λαογραφικός - Μορφωτικός Σύλλογος Κρυονερίου και η Ποδηλατική Ένωση Παλαίμαχων Αθλητών (ΠΕΠΑ) η οποία είχε και την Τεχνική υποστήριξη. Η συνολική διαδρομή ήταν 78 χιλιόμετρα, με πανέμορφη θέα, με πολλές εναλλαγές τοπίου και πολλά ανηφορικά κομμάτια στο σύνολό της. Η εκκίνηση του αγώνα δόθηκε από το χωριό Κρυονέρι και μετά από κυκλική διαδρομή οι αθλητές τερμάτισαν πάλι στο Κρυονέρι. Συμμετείχαν παραπάνω από 180 αθλητές που απόλαυσαν τον αγώνα.Από τον Π.Α.Σ ΠΗΝΕΙΟ συμμετείχαν 13 αθλητές και τα αποτελέσματα έχουν ως εξής:\nΣτην κατηγορία ΟΠΕΝ\n2ος Παγανός Κώστας 3.01.21\n6ος Παγανός Βαγγέλης 3.09.08\n9ος Τσιρανίδης Νίκος 3:13:13\n32ος Αργυράκος Αντώνης 4.05.52\n35ος Κυριαζής Σωκράτης 4.23.10\nΣτην κατηγορία 30+\n14ος Πολύζος Ηρακλής 3.22.28\n23ος Μιχάκης Γεώργιος 3.35.40\n31ος Τσιόκανης Δημήτριος4.07.57\nΣτην κατηγορία 40+\n24ος Πριονάς Γιώργος 3.35.06\n34ος Ιωανίδης Παναγιώτης 4.23.09\nΣτην κατηγορία 50+\n8ος Δαλαβίκας Κώστας 3.35.13\n10ος Νταούτης Βασίλειος 3.36.30\n13ος Κακαές Φώτης 3.42.23\n15 Την ίδια μέρα με τη Λίμνη Πλαστήρα διεξήχθη το 2ο Κύπελλο ΜΤΒ στην Σπηλιά Λάρισας και ο μικρός Παναγιώτης Δαλαβίκας σε μια τεχνική και με πολλά δύσκολα σημεία, διαδρομή 8 χιλιομέτρων αναδείχτηκε 2ος νικητής στην κατηγορία Μίνι Μικρά.\n16 Tην Κυριακή 16 Ιουνίου 2013 ο Σύλλογος Βετεράνων Αθλητών Στίβου Έδεσσας σε συνεργασία με τον Σύλλογο Φίλων Ποδηλάτου Έδεσσας, τη ΔΗΚΕΔΕ Έδεσσας και την αιγίδα του Δήμου Έδεσσας διοργάνωσε αγώνα ορεινής ποδηλασίας 35χιλ στην κατηγορία ΟΡΕΝ στην καταπράσινη Έδεσσα.\nΗ εκκίνηση και ο τερματισμός ήταν στο κέντρο της Έδεσσας. Η απόσταση που διάνυσαν οι αθλητές είναι 35χιλ με υψομετρική διαφορά 1280μ περίπου. Η διαδρομή περιλάμβανε κυρίως δασικούς δρόμους – χωματόδρομους, αρκετά τεχνικά μονοπάτια και άσφαλτο(περίπου 1,5χιλ.).\nΤον ΠΑΣ ΠΗΝΕΙΟ εκπροσώπησε ο Βαλάσης Κώστας που τερμάτισε 10ος στην κατηγορία του.\nΤο Δ/κό Συμβούλιο συγχαίρει τον αθλητή.\n17 Oλοκληρώθηκε με πολύ μεγάλη συμμετοχή στις 16-6 ο 8ος Πανελλήνιος Ποδηλατικός Γύρος της Λίμνης Πολυφύτου που διοργανώθηκε στα πλαίσια της Παγκόσμιας Ημέρας του Εθελοντή Αιμοδότη.\nΠερισσότεροι από 350 ποδηλάτες απ’ όλη της Ελλάδα, κάθε ηλικίας, μέλη συλλόγων και φίλοι του ποδηλάτου βρέθηκαν στην εκκίνηση είτε να καλύψουν τα 50χλμ της μεγάλης διαδρομής περιμετρικά της λίμνης Πολυφύτου (Σέρβια – Υψηλή Γέφυρα Σερβίων(1372μ.) – Ίμερα – Φράγμα Πολυφύτου – Βελβεντό – Πλατανόρευμα – Λάβα, Κεντρική Πλατεία Σερβίων) είτε τα 13χλμ της μικρής διαδρομής στέλνοντας το μήνυμα της εθελοντικής αιμοδοσίας και της κοινωνικής συνεισφοράς.\nΑπό τον ΠΑΣ ΠΗΝΕΙΟ συμμετείχαν οι παρακάτω αθλητές οι οποίοι τερμάτισαν με πολύ καλούς χρόνους\n2η Καλογρίτσα Αγγελική 2:30:23 Κατηγ. Γυναικών\n3ος Μιχάκης Γιώργος 1:33:49 Κατηγ. 30+\n3ος Καλαντζής Χρήστος 1:36:08 Κατηγ. 20+\n5ος Νταούτης Βασίλης 1:49:15 Κατηγ. 50+\n9ος Λαμπρογιώργος Βασίλης 1:42:58 Κατηγ.30+\n14ος Πριονάς Γιώργος 1:41:13 Κατηγ.40+\n18ος Κοντογιάννης Παντελής 1:57:51 Κατηγ.20+\n18 Στις 16- 6 διοργανώθηκε για πρώτη φορά στην Ελλάδα ο Τριαθλητικός αγώνας Χ- Terra, που διοργανώθηκε στην Λίμνη Πλαστήρα όπου οι αθλητές του Συλλόγου Τσιολάκης Τάσος και Γραμματικός Δημήτρης συμμετείχαν σε 1500χιλ κολύμπι, 30χιλ ΜΤΒ και 10χιλ τρέξιμο και οι επιδόσεις τους ήταν πολύ καλές λαμβάνοντας καλές θέσεις στη κατάταξη των 350 αθλητών που συμμετείχαν.Οι δύο αθλητές μας έλαβαν μέρος μέσα στη χρονιά σε πολλούς αγώνες τριάθλου που περιλαμβάνουν ποδήλατο κολύμπι και τρέξιμο σημειώνοντας πολλές επιτυχίες. Για το νέο έτος ο ΠΑΣ ΠΗΝΕΙΟΣ θα ετοιμαστεί να συμμετέχει στον αγώνα τριάθλου X-TERRA με 2 ή 3 ομάδες αθλητών.\n19 Με μεγάλη διοργανωτική & αγωνιστική επιτυχία ολοκληρώθηκε ο διασυλλογικός αγώνας αντοχής από τον Π.Ο.Καρδίτσας & το Δήμο Σοφάδων, στις 26/05/2013 στην περιοχή του Δήμου Σοφάδων. Ο αγώνες αφορούσε όλες τις κατηγορίες και ήταν ενταγμένος στο καλεντάρι της Ελληνικής Ομοσπονδίας Ποδηλασίας. Η συμμετοχή των αθλητών ήταν μεγάλη καθώς ξεπέρασαν τα 120 άτομα. Από τον Ποδηλατικό Α.Σ. Πηνειό συμμετείχαν οι παρακάτω αθλητές οι οποίοι είχαν σημαντικές διακρίσεις:\nΤσεσμετζίδου Δέσποινα 1η 1:15:51\nΔαλαβίκας Παναγιώτης 9ος 24:00:00\nΠαγανός Κωνσταντίνος 13ος 3:10:15\nΠαγανός Ευάγγελος 26ος 3:20:44\nΤσιρανίδης Νικόλαος 31ος 3:26:14\nΚαραγγελής Δημήτρης 36ος 3:46:11\nΣτάθης Μιχαήλ 4ος 3:23:08\nΠολύζος Ηρακλής 5ος 3:27:23\nΜιχάκης Γεώργιος 8ος 3:37:57\nΔαλαβίκας Κωνσταντίνος 9ος 3:37:57\nΖησόπουλος Λάμπρος 11ος 3:45:53\nΚοντογιαννίδης Παντελής 5ος\n20 Στο Brevet Παλαμά που διοργάνωσε στις 8-6-2013 ο Ποδηλατικός Όμιλος Καρδίτσας για δεύτερη φορά στη Δυτική Θεσσαλία στα πλαίσια της Ποδηλατικής Ένωσης Παλαιμάχων Αθλητών, ο Π.Α.Σ ΠΗΝΕΙΟΣ συμμετείχε με 12 αθλητές. Ο αγώνας 200χλμ διέσχισε μεγάλο κμμάτι της Δυτικής Θεσσαλίας και πέρασε απο τις εξής περιοχές: Εκκίνηση Παλαμά,- Καρδίτσα- Μουζάκι- Πύλη- Ελάτη- Χρυσομηλιά Καλαμπάκα- Τρίκαλα- Παλαμά τερματισμός.\nΟι αθλητές που τερμάτισαν είναι οι παρακάτω:\nΜιχάκης Γιώργος 7ώρ 14' Πριονάς Γιώργος 7ώρ 14'\nΖησόπουλος Λάμπρος 7 ώρ 14' Δαλαβίκας Κώστας 7ώρ 22'\nΚακαές Φώτης 7ώρ 47' Νταούτης Βασίλης 7 ώρ 22'\nΓραμματικός Δημήτρης 8 ώρ 28' Τσιολάκης Τάσος 8 ώρ 28'\nΠίσκος Στέλιος 7ώρ 14' Καλαντζής Χρήστος 7.14'\nΤσαλαμέγκας Κώστας 8 ώρ 19' Νάτσιος Νίκος 8 ώρ 34'\n21 Στον αγώνα δρόμου αντοχής 80 χλμ που διοργάνωσε ο Αθλητικός Σύλλογος “1000 Δέντρα” και ο Δήμος Λαγκαδά στις 9 Ιουνίου με την επωνυμία : “Γύρος Λίμνης Λαγκαδά” ο σύλλογος εκπροσωπήθηκε από τους Στάθη Μιχάλη ο οποίος τερμάτισε 4ος στην κατηγορία του και ο Πολύζος Ηρακλής που τερμάτισε 20ος στην κατηγορία του.\n22 Με μεγάλη επιτυχία διεξήχθη το τριήμερο 21, 22 και 23 Ιουνίου 2013 στην Καλαμπάκα , το Πανελλήνιο Πρωτάθλημα Δρόμου στις κατηγορίες νέων, ανδρών και γυναικών με συνολικές συμμετοχές 155 αθλητών από όλη την Ελλάδα. Το φετινό Πανελλήνιο Πρωτάθλημα Δρόμου αναμενόταν εντυπωσιακό όπως και έγινε, καθώς το επίπεδο των αθλητών βρίσκεται πολύ υψηλά και με την διαδρομή να είναι πολύ απαιτητική.\nO Ποδηλατικός Α.Σ. Πηνειός συμμετείχε στο Πανελλήνιο πρωτάθλημα με 8 αθλητές και αθλήτριες.\nΗ Τσεσμετζίδου -Δαλαβίκα Δέσποινα έτρεξε στο αγώνισμα αντοχής 87 χλμ πέριξ της Καλαμπάκας σε μια δύσκολη διαδρομή με ανηφόρα που έφτανε τα 18% και από τα πρώτα χιλιόμετρα ξεχώρησε μιας και ήταν ξεκολλημένη με άλλη αθλήτρια από το γκρούπ των αθλητριών, παρέμεινε και τερμάτισε με μικρή διαφορά από την πρώτη αθλήτρια, μόλις 40 δευτερολέπτων, εξασφαλίζοντας έτσι την 2η θέση στο βάθρο του Πανελληνίου Πρωταθλήματος.\nΣτην κατηγορία ανδρών, σε μια πολύ δυνατή κούρσα των 147χλμ με μεγάλα φαβορί,η διαφορά στον αγώνα δημιουργήθηκε σε μία σκληρή ανηφόρα με μεγάλες κλίσεις όπου 135 αθλητές πέρασαν πέντε φορές από το συγκεκριμένο δύσκολο σημείο 18% κλίσης, με το θερμόμετρο να φτάνει τους 41 βαθμούς στον ήλιο και το βαθμό δυσκολίας να ανεβαίνει επίσης. Ο Παγανός Κώστας τερμάτισε 48ος κάνοντας μια πολύ καλή εμφάνιση δεδομένου του όγκου και του επιπέδου των αθλητών. Στον ίδιο αγώνα ο τερμάτισαν ο Καραγγέλης Δημήτρης πραγματοποιώντας μια αξιοπρεπή εμφάνιση στο σύνολο των αθλητών. Οι αθλητές Παγανός Βαγγέλης και Τσιρανίδης Νίκος και Λαμπρογιώργος Βασίλης ήταν μέσα στο τρίτο γκρούπ του αγώνα , τα πήγαιναν καλά, μέχρι του σημείου που έπαθαν μηχανική βλάβη και αναγκάστηκαν να εγκαταλείψουν τον αγώνα\nΣτο αγώνισμα ατομικής χρονομέτρησης που διεξήχθη την προηγούμενη μέρα, η Τσεσμετζίδου-Δαλαβίκα Δέσποινα κατέλαβε την 4η θέση τρέχοντας τα 24χλμ, ο Παγανός Κώστας έτρεξε έναν πολύ δυνατό αγώνα 39 χλμ, με μέση ωριαία ταχύτητα 40χλμ και κατέλαβε την 16 θέση, κάνοντας μια παρα πολύ καλή εμφάνιση αν υπολογιστεί ότι έτρεξαν αθλητές που συμμετέχουν σε διεθνής αγώνες. Ο αδερφός του Παγανός Βαγγέλης έτρεξε δυνατά κάνοντας καλή εμφάνιση και τερμάτισε 37ος. Ο Καραγγέλης Δημήτρης 44ος,ο Λαμπρογιώργος Βασίλης 66ος και ο πρωτοεμφανιζόμενος αθλητής Κοντογιάννης Παντελής 71ος πραγματοποιώντας όλοι τους αξιοπρεπή εμφάνιση. Στην κατηγορία νέων καλή εμφάνιση έκανε ο Τσιρανίδης Νίκος τερματίζοντας 21ος.\nΤους αθλητές συνόδεψε όλες τις μέρες, ο προπονητής Δαλαβίκας Κων/νος που ήταν και στην τεχνική υποστήριξη του αγώνα μαζί με τον Πρόεδρο του Συλλόγου Παπαδημούλη Αλέκο και τον Μπάλια Κώστα.\nΟ Ποδηλατικός Α.Σ. Πηνειός συγχαίρει όλους τους αθλητές του για τις επιδόσεις τους στο Πανελλήνιο Πρωτάθλημα και ευχαριστεί το χορηγό κατάστημα “Δαλαβίκαςbikes” για την αρωγή και υποστήριξη που παρέχει στους αθλητές.\n23 Με μεγάλη συμμετοχή ολοκληρώθηκε στις 16-6 ο αγώνας αντοχής δρόμου με την επωνυμία “Lacara 2013” κατηγορίας Ανδρών- Εφήβων και OPEN που διοργάνωσε ο Ποδηλατικός Όμιλος ΒΕΛΟΣ σε συνεργασία με τον Δήμο Σιθωνίας, την Ένωση Camping Χαλκιδικής, το Επιμελητήριο Χαλκιδικής και το Camping LACARA.\nΈνας άρτια οργανωμένος αγώνας από τους διοργανωτές σε ένα υπέροχο τοπίο ευχαρίστησε τους 105 αθλητές ποδηλάτες που συμμετείχαν, από όλη την Ελλάδα την Βουλγαρία και Ρουμανία. Η διαδρομή των 106 χιλιομέτρων ήταν ιδιαίτερα δύσκολη και απαιτητική με συνεχείς ανηφόρες, πολλά υψομετρικά και υψηλές θερμοκρασίες.\nΟ ΠΑΣ ΠΗΝΕΙΟΣ πραγματοποίησε πολλή καλή εμφάνιση με τους αδερφούς Παγανούς Κώστα και Βαγγέλη να τερματίζουν στην 8η και 11η θέση αντίστοιχα κάνοντας εντυπωσικά καλούς χρόνους συγκριτικά με τα φαβορί του αγώνα.\n8ος ΠΑΓΑΝΟΣ ΚΩΝ/ΝΟΣ 3:08:34\n11ος ΠΑΓΑΝΟΣ ΒΑΓΓΕΛΗΣ 3:10:34\n24ος ΤΣΙΡΑΝΙΔΗΣ ΝΙΚΟΛΑΟΣ 3:26:50\n1η ΤΣΕΣΜΕΤΖΙΔΟΥ ΔΕΣΠΟΙΝΑ 3:48:27\nΠΟΛΥΖΟΣ ΗΡΑΚΛΗΣ 3:48:27\n24 Στο δύσκολο αγώνα 24 ωρών και 820 χιλιομέτρων η ομάδα έτρεξε με 4 αθλητές στον ομαδικό αγώνα και κατέλαβε την 3η θέση.\n25 Στις 7/9 διεξήχθη στην Λάρισα το μπρεβετ 200 χιλ και ο Πηνειός συμμετείχε με 19 αθλητές.\n26 Στις 25/08/2013 διοργανώθηκε ο αγώνας ΜΤΒ στον Αώο στην περιοχή του Ανατολικού Ζαγορίου, αγώνας 120χλμ,, με αφετηρία και τερματισμό το χωριό Βωβούσα.\n27 Την Κυριακή 10 Σεπτεμβρίου διεξήχθη η 2η Ανάβαση Βλάστης στο Δήμο Πτολεμαίδας, 15 χιλιομέτρων στις κατηγορίες ΟΠΕΝ 20+30+40+50 με συμμετοχή 80 αθλητών από όλη την Ελλάδα. Το μεγαλύτερο μέρος της διαδρομής ήταν πέρασμα από το καταπράσινο δάσος Οξιάς του Δήμου Μουρικίου και η διαδρομή υψομετρικά ξεκινούσε από 599μ. και έφτανε μέχρι τα 1552μ.\nΑπό τον ΠΑΣ ΠΗΝΕΙΟ συμμετείχε ο Τσιρανίδης Νίκος όπου κατέλαβε την 8η θέση στην κατηγορία του με χρόνο 52:49.\n28 Ο Ποδηλατικός Αθλητικός Σύλλογος Πηνειός έδωσε το παρόν στο 2ο Διεθνή Ποδηλατικό Αγώνα Δρόμου 170χλμ και Σίρκουϊ 48χλμ που διοργάνωσε στη Θεσσαλονίκη η Ένωση Ποδηλατικών Σωματείων Μακεδονίας – Θράκης και o Ποδηλατικός Όμιλος «ΒΕΛΟΣ» Θεσσαλονίκης σε συνεργασία με τον Δήμο ΒΟΪΟΥ και υπό την αιγίδα της Ελληνικής Ομοσπονδίας Ποδηλασίας στις κατηγορίες ΑΝΔΡΩΝ ELITE-MASTERS, την Κυριακή 23 Σεπτεμβρίου 2012.\nΑπό τον Ποδηλατικό Α.Σ. ΠΗΝΕΙΟ συμμετείχαν 11 αθλητές, ενώ από όλη την Ελλάδα και από το εξωτερικό συμμετείχαν συνολικά το διήμερο περισσότεροι από 100 αθλητές στην κατηγορία των Ανδρών και 60 στην κατηγορία Μάστερ. Ήταν ένα καλά διοργανωμένο και πετυχημένο διήμερο με το σιρκουί μέσα στην πόλη την πρώτη μέρα και ένα δύσκολο με πολλά υψομετρικά και πολλά χιλιόμετρα αγώνα που έπρεπε να διανύσουν οι αθλητές τη δεύτερη μέρα.\nΣτην κατηγορία των ανδρών στο σίρκουϊ ο Καραγγέλης Δημήτρης έκανε καλή εμφάνιση τερματίζοντας 42ος με χρόνο 00:50:55 πέφτοντας μαζί με τον Παγανό Βαγγέλη που τερμάτισε 62ος με χρόνο 00:51:12 και μαζί με όλο το γκρούπ 50 αθλητών στην γραμμή τερματισμού. Στον αγώνα Αντοχής 170χλμ την επόμενη μέρα ο Πολύζος Ηρακλής τερμάτισε 9ος με χρόνο 05:21:51 στην κατηγορία 30+, ο Τσιρανίδης Νίκος 30ος με 05:06:31 και ο Παγανός Βαγγέλης 35ος με 05:15:15 στην κατηγορία των ανδρών. Ο Νταούτης Βασίλης 12ος 06:20:03 στους 50+ ,ο Γραμματικός 22ος με 06:09:28 στην κατηγορία 40+, ο Νάτσοιος 46ος στα 05:53:39 στους άνδρες και τέλος η Τσεσμετζίδου-Δαλαβίκα Δέσποινα 24η στη γενική κατάταξη σε 5:33:07, ήταν η μοναδική γυναίκα που συμμετείχε στον αγώνα. Να σημειώσουμε ότι στον αγώνα σιρκουί συμμετείχαν και οι Καλαιτζής Χρήστος και Παντελής Κοντογιάννης κάνοντας μια αξιοπρεπή εμφάνιση.\nΤους αθλητές συνόδευσαν ο προπονητής του Συλλόγου Δαλαβίκας Κώστας, ο Πριονάς Γιώργος, ο Παπαντωνίου Κώστας, ο Πίσκος Στέλιος και ο Μπιθυζής Τάσος.\n29 Στο διασυλλογικό αγώνα Ανάβασης 33 χιλιομέτρων με την επωνυμία «9η Ανάβαση Χορτιάτη» που διοργάνωσε στις 29-9 -2013 η Ποδηλατική Ένωση Παλαιμάχων Αθλητών στις κατηγορίες εφήβων, ανδρών, γυναικών, και Όπεν 30+ ,40+, 50+, από τον ΠΑΣ ΠΗΝΕΙΟ συμμετείχαν και τερμάτισαν οι παρακάτω:\n10οςΤσιρανίδης Νίκος 1:27:19\n1η Τσεσμετζίδου -Δαλαβίκα Δέσποινα 1:30:36\n3ος Στάθης Μιχάλης 40+ 1:26:00\n11ος Πολύζος Ηρακλής 30+ 1:30:36\n14ος Τσαλαμέγκας Κώστας 30+ 1:34:05\nΝα σημειωθεί ότι ο αθλητής Τσαλαμέγκας Κώστας έκανε την πρώτη του αγωνιστική εμφάνιση σε αυτό τον αγώνα και η θέση που κατέλαβε ήταν πολύ καλή και πέρα από κάθε προσδοκία.\n30 Με μεγάλη επιτυχία διεξήχθη στα Καρδίτσα την Κυριακή 12 Οκτωβρίου 2013 ο Διασυλλογικός αγώνας ανάβασης δρόμου με την επωνυμία “1η Ανάβαση Solair” που διοργάνωσαν ο Ποδηλατικός Όμιλος Καρδίτσας. Οι περίπου 90 αθλητές στην κατηγορία ανδρών πήραν εκκίνηση από την διασταύρωση Ραχούλας – Καστανιάς μπροστά από το μνημείο Πολυβόλα, 3 χλμ μετά το Καλλίθηρο. Ο τερματισμός έγινε μετά από μια ανηφορική διαδρομή 10 χιλιομέτρων, στο χωριό Αγ. Αθανάσιος και οι απονομές των επάθλων για τους νικητές στο ξενοδοχείο Τιτάνειον.\n31 Με μεγάλη οργανωτική και αγωνιστική επιτυχία διεξήχθη την Κυριακή 13/10/2013 στο φιλόξενο χωριό Ανατολή Λάρισας η “21η Ανάβαση Ανατολής”, ένας αγώνας θεσμός τα τελευταία 21χρόνια, με διοργανωτή τον Σύλλογό μας Ποδηλατικό Αθλητικό Σύλλογο ΠΗΝΕΙΟ, υπό την αιγίδα της Ελληνικής Ομοσπονδίας Ποδηλασίας και με την συνεργασία του Πολιτιστικού Συλλόγου Ανατολής.\nΤα αποτελεσματα των αθλητών μας είχαν ως εξής:\n4ος Πολύζος Ηρακλής ΠΑΣ ΠΗΝΕΙΟΣ 59:\nΣτο διασυλλογικό αγώνα ¨Ανάβαση Σπηλιάς¨ που ήταν ο τελευταίος αγώνας της χρονιάς για το έτος 2013 ο ΠΑΣ ΠΗΝΕΙΟΣ συμμετείχε με μικρό αριθμό αθλητών λόγω του ότι όλη η ομάδα βρισκόταν σε περίοδο ξεκούρασης μετά από μια γεμάτη πολλούς αγώνες χρονιά . Συμμετείχαν και τερμάτισαν οι παρακάτω:\n12ος Παγανός Βαγγέλης\n16ος Λαμπρογιώργος Βασίλης\n1ος Στάθης Μιχάλης\n►Στον ΠΑΣ ΠΗΝΕΙΟ από τον Σεπτέμβριο ξεκίνησε η λειτουργία της Σχολής Ποδηλασίας για αγόρια και κορίτσια άνω των 10 ετών που θέλουν να γνωρίσουν το άθλημα και τις συγκινήσεις που κρύβει. Στόχος της Σχολής είναι να αποκτήσουν τα παιδιά τις απαραίτητες δεξιότητες και γνώσεις γύρω από το ποδήλατο και την τεχνική του καθώς και να μάθουν σωστή και υπεύθυνη οδική συμπεριφορά, που θα τους επιτρέψουν να κυκλοφορούν στο δρόμο με ασφάλεια. Επιπλέον στόχος της ακαδημίας είναι η προσέλκυση και εκπαίδευση των μικρών φίλων του ποδηλάτου που αργότερα θα ενταχθούν στη δύναμη των αθλητών του Συλλόγου και θα συμμετέχουν αν το επιθυμούν σε αγώνες της Ορεινής ποδηλασίας και της Ποδηλασίας Δρόμου. Οι προπονήσεις γίνονται σε ελεγχόμενους ασφαλείς δρόμους, στην άσφαλτο, αλλά και σε ανώμαλο οδόστρωμα κάθε Δευτέρα -Τετάρτη στις 3.15 με ραντεβού στο Α.Τ.Α. και κάθε Σάββατο στις 11.00 στο Α.Τ.Α. Προπονητές της Σχολής Αργυράκος Αντώνης, Τσεσμετζίδου-Δαλαβίκα Δέσποινα.\n►Ο ΠΑΣ ΠΗΝΕΙΟΣ συμμετείχε 14/4/2013 στη δράση Καθαρισμού της Πόλης με αθλητές, μέλη και φίλους που προσφέρθηκαν εθελοντικά.\n►Ο ΠΑΣ ΠΗΝΕΙΟΣ συμμετείχε για δεύτερη χρονιά (η πρώτη ήταν το 2012) στο φεστιβάλ Πηνειού το Ιούνιο του 2013 ενημερώνοντας το κοινό για τις δράσεις και τους σκοπούς του Συλλόγου.


By MOTOXTREME\t Σεπτέμβριος 16, 2013 Χωρίς σχόλια\nΠόσες φορές δεν έχει τύχει να περνάμε από ένα δρόμο και να σκεφτόμαστε: «Ωραίος δρόμος για οδήγηση με την μοτοσυκλέτα!» Επιλέξαμε 10 διαδρομές ανά τον κόσμο που όλοι θα θέλαμε να οδηγήσουμε. Ονειρευτείτε ελεύθερα…\n1. Nirburgring, Γερμανία: Είναι ένα γύρος στην ιστορική γερμανική πίστα που πολλοί θα θέλαμε να κάνουμε. Περίπου 70 χλμ νότια της Κολωνίας και καμμιά 120αριά βορειοδυτικά της Φραγκφούρτης βρίσκεται η πίστα που από το 1984 φιλοξενεί το παγκόσμιο πρωτάθλημα μοτοσυκλέτας (Formula 1 κλπ) αλλά εμείς μιλάμε για το παλιό κομμάτι (το επονομαζόμενο Nordschleife, Βόρειο κομμάτι) χτισμένο την δεκαετία του 1920 γύρω από το χωριό και το μεσαιωνικό κάστρο του Nurburg. To επικό cirquit των σχεδόν 20 χλμ μέσα στο δάσος είναι ίσως το πιο απαιτητικό αγωνιστικό κομμάτι του κόσμου, ποιός μπορεί να θυμάται γραμμές και να έχει σημάδια σε 6-7 πίστες μαζί? Ισως γι’αυτό ο Jackie Stewart το ονόμασε η «Πράσινη Κόλαση»… Η υψομετρική διαφορά εδώ είναι πάνω από 300 μέτρα. Είναι ανοιχτό στο κοινό με μερικούς περιορισμούς. Είναι μονής κατεύθυνσης, δεν υπάρχουν διασταυρώσεις, φανάρια ή φώτα, απαγορεύονται οι προσπεράσεις από δεξία και δεν υπάρχει όριο ταχύτητας! Τον Ιούνιο του 2012 ο 33χρονος Andy Carlile που μετακόμισε στην Γερμανία απλά για να είναι κοντά στο Ring έθεσε νέο ρεκόρ στην διαδρομή: 7’10» πάνω σε μία Yamaha R1 με carbon τροχούς…\n2. Ακτές Amalfi, Ιταλία: Στην νότια ακτή της Χερσονήσου Sorrentine της επαρχίας του Salerno στην Νότια Ιταλία βρίσκεται μία από τις διαδρομές που έχουμε δει σε αρκετές ταινίες αρχής γενομένης από την Beat the Devil (1957) αλλά είναι ενσωματωμένη και σε video games («Forza Motosport», «Gran Turismo 4»). Προστατεύεται από την UNESCO, είναι δημοφιλής τουριστικός προορισμός οπότε μάλλον μία εποχή εκτός σαιζόν θα ήταν η καλύτερη για να την επισκεφτούμε. Αν δεν θέλετε να πάτε με την δική σας μοτοσυκλέτα (γιατί να θέλετε κάτι τέτοιο άραγε?) τότε κάντε μία έρευνα στο net για rent a moto ή ίσως για rent a vespa…\n3. Transfagarasan, Ρουμανία: Χτισμένο στα 70ies σαν στρατηγικός στρατιωτικός δρόμος από τον δικτάτορα Τσαουσέσκου ο δρόμος με την κωδική ονομασία DN7C είναι σχεδόν 95 χλμ στροφιλίκι πάνω στα Καρπάθια ¨Ορη. Ουσιαστικά ενώνει τις δύο ιστορικές περιοχές της Τρανσυλβανίας (Drrrraculllla!) και της Βλαχίας. Γι’αυτόν τον δρόμο είπε ο Jeremy Clarkson από το γνωστό «Top Gear»: Το Transfagarasan είναι ο εκπληκτικότερος δρόμος που έχω δει. Από ψηλά φαίνεται σαν να έχει τις καλύτερες στροφές από τις καλύτερες πίστες του κόσμου, είναι σαν να τις έχει ενώσει κάποιος για να σχηματίσει ένα Ναό Οδήγησης. Ισως ο καλύτερος Δρόμος του Κόσμου…»\n4. Los Caracoles Pass, Χιλή-Αργεντινή: Οι δύο Λατινοαμερικανικές χώρες μοιράζονται πάνω από 9000 χλμ κοινών συνόρων και το πιο σημαντικό πέρασμα για να περάσεις από την πρωτεύουσα της Χιλής Santiago στην αργεντίνικη Mendoza είναι το Paseo de los Caracoles το οποίο επίσης συναντάμε με το όνομα Cristo Redentor. Από την πλευρά της Αργεντινής το ανέβασμα είναι ήπιο αλλά από την Χιλιανή πλευρά τα πράγματα αλλάζουν! Στα 3500 μετρα υψόμετρο το Los Caracoles θεωρείται ένας από τους πιο επικίνδυνους δρόμους του κόσμου. Δεν υπάρχουν προστατευτικά και συνήθως καλύπτεται από χιόνι το μεγαλύτερο μέρος του χρόνου. Αλλά ακόμη κι έτσι η κυκλοφορία είναι έντονη αφού ένα ατέλειωτο κονβόι από φορτηγά, λεωφορεία, αυτοκίνητα και μοτοσυκλέτες σχηματίζουν ένα μακρόσυρτο σαλιγκάρι (αυτό σημαίνει η λέξη caracol). Yπομονή και ικανότητα είναι οι λέξεις κλειδιά εδώ και η ανταμοιβή είναι η υπερέκκριση αδρεναλίνης στην μικρότερη δυνατή ταχύτητα. Και με το λιγότερο δυνατό διαθέσιμο οξυγόνο…\n5. Guoliang Tunnel, Κινα: Στα όρη Taihang της επαρχίας Henan υπάρχει το χωριό Guoliang που έχει μεγάλο πρόβλημα πρόσβασης στον υπόλοιπο κόσμο αφού είναι απομονωμένο πίσω από απίστευτα απότομα βουνά. Για πολλά χρόνια οι 350 κάτοικοί του προσπαθούσαν να πείσουν τις Αρχές να τους κάνουν ένα δρόμο χωρίς αποτέλεσμα, έτσι αποφάσισαν να κάνουν αυτοί έναν! Μία ομάδα 13 Guoliangανών, χωρίς να υπάρχει κάποιος μηχανικός ανάμεσά τους πήραν τα εργαλεία χειρός και μέτρο με το μέτρο άνοιξαν μόνοι τους «τούνελ»-ανοίγματα στους βράχους περίπου 4 μέτρα ψηλά και άλλο τόσο φαρδιά τέτοια «παράθυρα» κατασκευάστηκαν με τα χέρια! Από κάτω το ύψος των βράχων είναι κάποιες …εκατοντάδες μέτρα! Απλά κάτι ανάλογο δεν υπάρχει πουθενά στον κόσμο!\n6. Trollstigen, Νορβηγία: Ο επαρχιακός δρόμος 63 είναι ο πιο φημισμένος μοτοσυκλετιστικός δρόμος σε μία ευρύτερη περιοχή που είναι γνωστή γι’αυτό τον λόγο. Με 9% κλίση και 11 στροφές 180 μοιρών το «Troll Ladder» (η Σκάλα του όρους Troll) βρίσκεται στην περιοχή Rauma και συνήθως είναι βρεγμένος από τους πάμπολλους καταρράχτες που συναντάς…\n7. Hana Highway, Hawaii: Αν θέλεις να πας πίσω στην Ιουράσειο Περίοδο, αυτή είναι η καλύτερη επιλογή. 100 χλμ απίστευτης βλάστησης που ενώνει το Hana, μία μικρή πόλη με το υπόλοιπο νησί του Maui. 600 στροφές και 60 γέφυρες συνηγορούν στην άποψη ότι δεν είναι κατάλληλη διαδρομή για απρόσεκτους μοτοσυκλετιστές… Από την μία μεριά είναι ο γκρεμός και ο Ειρηνικός ωκενός και από την άλλη το απότομο βουνό. Θα συναντήσετε πολλούς καταρράχτες που μοιάζουν σαν το κερασάκι στην τούρτα της διακτίνησης σε μία άλλη πραγματικότητα.\n8. Jebbel Hafeet, Abu Dhabi: Περίπου 13 χλμ διαδρομής στην έρημο, κλίση 8%, υψόμετρο 1.200 μέτρα. Φαίνεται ευκολάκι όμως θα σας χρειαστούν κατά μέσο όρο …μιάμισυ ώρα! Δεν φταίνε τόσο οι 60 στροφές όσο η επιφάνεια του δρόμου που -με την βοήθεια της άμμου- είναι σαν να οδηγάς σε μάρμαρο. Βρεγμένο… Στο video δίπλα ο φίλος μας με το CBR600 έχει άλλη γνώμη αλλά μην τον παίρνεται τοις μετρητοίς…\n9. Serra do Rio Do Rastro, Santa Catarina, Βραζιλία: Στην νότια Βραζιλία ξεκινάει από την θάλασσα για να ανέβει στα 1500 μέτρα σε μόλις 13 χλμ με μία μέση κλίση 9,2%! 250 στροφές. Χωρίς πολλά λόγι δείτε τις εικόνες…\n10. Karakoram, Πακισταν-Κίνα: Αποτελεί μέρος του αρχαίου Δρόμου του Μεταξιού. Είναι το ψηλότερο σύνορο του κόσμου και ένας από τους ελάχιστους δρόμους που διασχίζουν τα Ιμαλάία. Φτάνει σε υψόμετρο …4.693 μέτρων και το συνολικό του μήκος είναι 1350 χλμ, ενώνει το Kashgar με το Islamabad. Στην διαδρομή θα δείτε τους μεγαλύτερους παγετώνες του κόσμου, εκτός πόλων. Επίσης θα συναντήσετε yaks, λεοπαρδάλεις του χιονιού, απίστευτα ζωγραφισμένα φορτηγά τεχνολογίας 1950 και φρουρούς συνόρων χωρίς καθόλου διάθεση να σε εξυπηρετήσουν. Ισως γι’αυτό, ένα από τα μεγαλύτερα ταξιδιωτικά sites συμβουλεύει να «συνεχίζεις να προχωράς». Ακούγεται περιπετειώδες αλλά αυτό είναι -όπως όλα- υποκειμενικό. Εμείς είμαστε μέσα, πάντως!\nΠροηγούμενο άρθροDucati 899 Panigale 2014 (video-παρουσίαση)\nΕπόμενο άρθρο Honda VFR1200FA 2010 (επιλογή μεταχειρισμένου)


Στην Αθήνα οπαδοί της Βελέζ (VIDEO) - 29/07 15:30 : aek365\nΠέμπτη 29 ΙΟΥΛ 2021 - 15:30 8 ΣΧΟΛΙΑ\nΠήγαν στο ξενοδοχείο που έχει καταλύσει η αποστολή και ζήτησαν πρόκριση\nΣτην Αθήνα ταξίδεψαν οπαδοί της Βελέζ για το αποψινό παιχνίδι με την ΑΕΚ. Στην ομάδα της Βοσνίας αντιμετωπίζουν το ματς στο ΟΑΚΑ ως μια ιστορική ευκαιρία και όσοι φίλαθλοι τα κατάφεραν ταξίδεψαν στην ελληνική πρωτεύουσα.\nΜάλιστα συγκεντρώθηκαν έξω από το ξενοδοχείο που έχει καταλύσει η αποστολή της Βελέζ και με συνθήματα και πανό ζητώντας από τους παίκτες την πρόκριση.\nsakiswolf - 29/7/2021 17:04\nΒαλτε τους 4 να τελειωνουμε.ΑΕΚΑΡΑ\nSerhio_Arabrousko - 29/7/2021 16:45\nAν δεν έχουν κανει το εμβόλιο στα τσακίδια!\nrefefes21 - 29/7/2021 16:32\nπέρα από την πλάκα θα πρότεινα τη σύναψη "διπλωματικών σχέσεων" με την Βελέζ, κάτι που μπορέι να φανεί χρήσιμο στο μέλλον για δανεικούς δικούς μας, ανεύρεση ταλέντων δικών τους κλπ.\nVasilis_Constructor - 29/7/2021 16:09\nΧωριό... Βγάλτε καμια φωτό την Ακρόπολη, τα αξιοθέατα, το ΟΑΚΑ, το λαό μας, και μετά βούρ πίσω στα βουνά σας. Απολαύστε λίγο τη λάμψη της ΑΕΚάρας και μήν προκαλέσετε σήμερα με τη συμπεριφορά σας Βόσνιοι.\nKate21original - 29/7/2021 16:05\nΧαχαχα καλο.. δεν θα χαρείτε όμως με εμάς ίσως με καμία άλλη ομάδα καμία άλλη φορά. Σήμερα να ξέρετε 5 θα γράψει το κοντέρ αιντε γιατί πολύ αέρα σας δώσαμε.\nfragkiskos_1924 - 29/7/2021 15:49\naekarasagapaw - 29/7/2021 15:45\nΟι άνθρωποι κάνουν λες και παίζουν με την Μπαρτσελόνα...\nDroit_Au_But - 29/7/2021 15:25\nΘα έπρεπε να έιναι γιορτή το κάνατε θρίλερ ...\nΟ τρόπος εισόδου στο γήπεδο για όσους έχουν πάρει διαρκείας και δεν το έχουν λάβει ακόμα!\nΑθώοι όλοι από την Επιτροπή Δεοντολογίας της ΕΠΟ!


Goal365gr: Δωδεκάχρονη «ξυπνά» από κώμα χάρη στον Ντελ Πιέρο\nΜία απίστευτη ιστορία έλαβε χώρα στην Καλαβρία στη Νότια Ιταλία κάνοντας πολλούς να μιλούν για θαύμα.\nΗ Τζάντα, ένα δωδεκάχρονο κορίτσι, «ξύπνησε» από το κώμα στο οποίο βρισκόταν, χάρη και σε ηχογραφημένο και βιντεοσκοπημένο μήνυμα που απέστειλε ο ποδοσφαιριστής της Γιουβέντους, Αλεσάντρο Ντελ Πιέρο.\nΤην Κυριακή, 22 Ιανουαρίου, η Τζάντα είχε αισθανθεί άσχημα και περιήλθε σε κωματώδη κατάσταση, ενώ έβλεπε, με τον πατέρα της, τις κύριες φάσεις της τελευταίας αγωνιστικής της Α' εθνικής κατηγορίας.\nΟι γονείς της την μετέφεραν εσπευσμένα στο νοσοκομείο του Κρότωνα και ζήτησαν αμέσως τη βοήθεια και του ποδοσφαιριστή- σύμβολο της Γιουβέντους, τον οποίο η δωδεκάχρονη από την Καλαβρία θαυμάζει και αγαπά.\nΟ «'Αλεξ», όπως τον αποκαλούν οι φίλαθλοι, έστειλε πρόθυμα ένα βιντεοσκοπημένο και ένα ηχογραφημένο μήνυμα, στο οποίο, μεταξύ άλλων, της έλεγε: «Γεια σου Τζάντα, είμαι ο Αλεσάντρο Ντελ Πιέρο. Εύχομαι να ξυπνήσεις το γρηγορότερο δυνατόν, ώστε να μπορέσεις να δεις τόσα δικά μου, δικά μας, ματς. Να έλθεις να μας δεις από κοντά και να έχουμε την ευκαιρία να γνωριστούμε».\nΜετά τις πρώτες, κιόλας, φορές που η μικρή ασθενής άκουσε το μήνυμα, η σοβαρότατη κατάστασή της άρχισε να βελτιώνεται.\n«Η Τζάντα, πρώτα κούνησε ελαφρά το αριστερό της χέρι και ύστερα από λίγες ώρες φώναξε την μητέρα της. Εικοσιτέσσερις ώρες αργότερα ξανάρχισε να μιλά κανονικά και ζήτησε να της φέρουν παγωτό», αφηγήθηκε ο πατέρας της στον ιταλικό Τύπο.\nΟι γονείς της μικρής δεν σταμάτησαν στιγμή να ευχαριστούν τον ποδοσφαιριστή για το δώρο που τους έκανε.\nΑναρτήθηκε από FootBlogger στις 6:42 μ.μ.


Θηλή - nipple - Ιατρικό Λεξικό - Εγκυκλοπαίδεια υγείας\n1. Η ορθωτική προεκβολή στο άκρο κάθε μαστού από την οποία εκβάλλουν οι γαλακτοφόροι αγωγού. Η θηλή προεκβάλλει από το κέντρο της εντονότερα χρω...\n1. Η ορθωτική προεκβολή στο άκρο κάθε μαστού από την οποία εκβάλλουν οι γαλακτοφόροι αγωγού. Η θηλή προεκβάλλει από το κέντρο της εντονότερα χρωματισμένης άλου θηλής του μαστού. Τόσο η θηλή όσο και η άλως περιέχουν μικρούς σμηγματογόνους αδένες (αδένες του Montgomery) οι οποίοι εκκρίνουν μια προστατευτική, ελαιώδη ουσία.\n2. Τεχνητό υποκατάστατο της γυναικείας θηλής, το οποίο χρησιμοποιείται για το θηλασμό βρεφών από φιάλη. Πιπίλες σχήματος θηλής που μπορούν να χρησιμοποιηθούν για την ικανοποίηση βρεφικών αναγκών για ρούφηγμα και για αυτοπαρηγορητική δραστηριότητα.\nmammae papilla teat\n[Αγγλ Σαξ neble, μικρή προεξοχή]


Προσέχεις σωστά τα δόντια σου? Ποια είναι τα σημάδια που δείχνουν ότι πρέπει να πας στον οδοντίατρο. - megeia.gr\nPublished by Maggie on 23 Μαΐου, 2020\n1. Καλό βούρτσισμα\nΠρέπει να κάνουμε κυκλικές ταλαντευόμενες ήπιες και όχι με υπερβολική πίεση κινήσεις. Δεν εκτονονόμαστε στα δόντια μας. Επίσης, πρέπει να καθαρίζεται και η γλώσσα με την οδοντόβουρτσα” ανέφερε η οδοντίατρος της οδοντιατρικής κλινικής Mr & Mrs Pearl.\n2. Μην παραβλέπεις το οδοντικό νήμα\n3. Το στοματικό διάλυμα έχει συμπληρωματική δράση\nΠολλοί παραλείπουν να βουρτσίζουν τα δόντια τους και χρησιμοποιούν βιαστικά στοματικό διάλυμα, πιστεύοντας ότι έτσι θα σκοτώσουν τα μικρόβια. Όμως, κάνουν λάθος. Το στοματικό διάλυμα δεν υποκαθιστά ούτε την οδοντόβουρτσα ούτε το οδοντικό νήμα. Προσφέρει απλώς δροσερή αναπνοή, δεν ενισχύει τη στοματική υγιεινή.\n4. Τακτικός έλεγχος και επίσκεψη στον οδοντίατρο\nΣε κάθε περίπτωση όμως, όλοι μας πρέπει να ελέγχουμε τα δόντια μας ανά τακτά χρονικά διαστήματα, ώστε αν εντοπίσουμε κάποια φθορά ή αλλαγή στη στοματική μας κατάσταση, να απευθυνθούμε εγκαίρως στο γιατρό. Συγκεκριμένα, αν κάποιος δει στον καθρέφτη του ότι κατά τη διάρκεια του βουρτσίσματος τα ούλα του αιμορραγούν, αν νιώσει κάποιο πόνο, αν παρουσιάζει ευαισθησία στο κρύο και στο ζεστό, αν υπάρχει κινητικότητα των δοντιών ή αν κάποιο δόντι σπάσει πρέπει να επισκεφθεί τον οδοντίατρο σύντομα!\nΚρίση πανικού: Μπορεί να συμβεί ακόμα και στον ύπνο.Τι είναι, πως να την αντιμετωπίσεις. Πότε εμφανίζεται και γιατί.\nΜεγαλώνεις αλλά μη λυπάσαι...!! Δεν είσαι μόνο το σώμα, είσαι και πνεύμα...\nΑλόη Βέρα: Το "θεϊκό" φυτό με τις απίστευτες ιδιότητες, και τις θεραπευτικές δράσεις.\nΤα αναρίθμητα οφέλη των φύλλων της συκιάς: Οι θεραπευτικές τους ιδιότητες και πως θα τα χρησιμοποιήσετε\nΤο βότανο της μακροζωϊας.. Τονώνει, και είναι γεμάτο ευεργετικά συστατικά\nΒιολογικά προϊόντα και υγεία.. ποια τα οφέλη και γιατί να τα επιλέξουμε..\nΒρες ανθρώπους εσωτερικά όμορφους, ανθρώπους που σε νοιάζονται πραγματικά. Υπάρχουν!\nΔείξε την αγάπη σου σε αυτούς που αγαπάς πριν να είναι αργά.. Αναθεώρησε τις προτεραιότητες σου, οι άνθρωποι είναι πιο σημαντικοί από οποιαδήποτε δουλειά.\nΓιατί λιγότερο ελκυστικές γυναίκες τραβάνε όλα τα βλέμματα? Δες ποια είναι τα μυστικά της επιτυχίας τους\nΜην επιτρέπεις στη μοναξιά σου να σε πείσει ότι δεν αξίζεις να έχεις ότι ονειρεύεσαι για σένα\nΛόγοι που μαρτυρούν ότι έχεις πρόβλημα επικοινωνίας στη σχέση σου και πως να το αντιμετωπίσεις\nΚρίση πανικού: Μπορεί να συμβεί ακόμα και στον ύπνο.Τι είναι, πως να την αντιμετωπίσεις. Πότε εμφανίζεται και γιατί. Πολλοί άνθρωποι έχουν βιώσει έστω μια φορά στην ζωή τους κρίση πανικού. Είναι ένα ξαφνικό επεισόδιο άγχους Read more…\nΜεγαλώνεις αλλά μη λυπάσαι…!! Δεν είσαι μόνο το σώμα, είσαι και πνεύμα…\nΜεγαλώνεις αλλά μη λυπάσαι…!! Δεν είσαι μόνο το σώμα, είσαι και πνεύμα… Θα ήταν ωραία να είχες όποια ηλικία ήθελες, αλλά μεγαλώνεις σωματικά και αυτό δεν αλλάζει. Είναι Συμπαντικός νόμος. Δεν θα γίνεις το Read more…\nΑλόη Βέρα: Το “θεϊκό” φυτό με τις απίστευτες ιδιότητες, και τις θεραπευτικές δράσεις.\nΑλόη Βέρα: Το “θεϊκό” φυτό με τις απίστευτες ιδιότητες, και τις θεραπευτικές δράσεις. Τελευταία γίνεται πολύ λόγος για την Αλόη Βέρα, αν και είναι ένα φυτό γνωστό από την αρχαιότητα. Ο άνθρωπος γνωρίζει και χρησιμοποιεί Read more…\nΛαχανικά και φρούτα της Άνοιξης! Τα δώρα της φύσης που πρέπει να καταναλώνεις καθημερινά Η Άνοιξη είναι εδώ, και ήρθε για να μας θυμίσει πως όλα ανθίζουν ξανά. Η φύση είναι στα καλύτερα της, Read more…\nΤα αναρίθμητα οφέλη των φύλλων της συκιάς: Οι θεραπευτικές τους ιδιότητες και πως θα τα χρησιμοποιήσετε Μπορεί η συκιά να μας δίνει τους περίφημους, ζουμερούς καρπούς της, πολλοί όμως δεν γνωρίζουν τα αναρίθμητα οφέλη Read more…\nΤο βότανο της μακροζωϊας.. Τονώνει, και είναι γεμάτο ευεργετικά συστατικά Το μελισσόχορτο είναι ένα βότανο με πολλές φαρμακευτικές ιδιότητες. Αποτελούσε για παραπάνω από 2.000 χρόνια το βασικό συστατικό σε ελιξήρια ζωής. Ακόμα και σήμερα λέγεται Read more…


Ναός Επικούριου Απόλλωνα - Μεσσηνία - Humans of Κalamata | Ειδήσεις, Άνθρωποι, Δράσεις\nΝαός Επικούριου Απόλλωνα - Μεσσηνία humansofkalamata\nΟ ναός του Επικούριου Απόλλωνα αποτελεί ένα από τα καλύτερα σωζόμενα μνημεία της κλασικής αρχαιότητας.\nΝαός Επικούριου Απόλλωνα. Βρίσκεται στο γυμνό, βραχώδες τοπίο του όρους Κωτιλίου των Βασσών της Φιγάλειας. Είναι ένας από τους σημαντικότερους και επιβλητικότερους ναούς της αρχαιότητας, αφιερωμένος στον Επικούριο Απόλλωνα. Ο Ναός βρίσκεται σε περίοπτη θέση. Συγκαταλέγεται στον κατάλογο της Παγκόσμιας Πολιτιστικής Κληρονομιάς της U.N.E.S.C.O. δίπλα στις Αιγυπτιακές Πυραμίδες, στον Παρθενώνα και άλλα μνημεία παγκόσμιας εμβέλειας.\nΟ Ναός ήταν αφιερωμένος στον Επικούριο Απόλλωνα από τους Φιγαλείς διότι τους βοήθησε να ξεπεράσουν μια επιδημία πανώλης. Οι κάτοικοι της Φιγάλειας είχαν ιδρύσει, από τον 7ο αι.π.Χ., ιερό του Απόλλωνος Βασσίτα, τον οποίο και λάτρευαν με την προσωνυμία του Επικουρίου- συμπαραστάτη στον πόλεμο ή στην αρρώστια. Το επίθετο Επικούριος δόθηκε την εποχή των πολέμων με τους Σπαρτιάτες γύρω στο 650 π.Χ.\nΟ τελικός ναός κατασκευάστηκε το δεύτερο μισό του 5ου αιώνα π.Χ. (420-410 π.Χ.) από τον Ικτίνο, ο οποίος ήταν και ο αρχιτέκτονας του Παρθενώνα. Γι αυτό και χαρακτηρίστηκε ως «ο δίδυμος Παρθενώνας».\nΣε αυτό το δημιούργημά του κατόρθωσε να συνδυάσει πολλά αρχαϊκά χαρακτηριστικά, που επέβαλλε η συντηρητική θρησκευτική παράδοση των Αρκάδων, με τα νέα γνωρίσματα της κλασικής εποχής. Χαρακτηρίζεται από πλήθος πρωτοτυπιών τόσο στην εξωτερική όσο και στην εσωτερική του διαρρύθμιση.\nΈτσι καθίσταται μοναδικό μνημείο στην ιστορία της αρχαίας ελληνικής αρχιτεκτονικής. Είναι δωρικός περίπτερος, κτισμένος από ντόπιο ασβεστόλιθο.\nΣτους κίονές του συνδυάζονται με αρμονία όλοι οι γνωστοί ρυθμοί της αρχαιότητας (ιωνικός, κορινθιακός, δωρικός). Η ζωφόρος του ναού, ένα πραγματικό αριστούργημα, με ακόσμητες μετόπες και τρίγλυφα (τμήμα του οποίου αποσπάστηκε το 1814 και εκτίθεται στο Βρετανικό Μουσείο στο Λονδίνο) . Αποτελεί έργο ενός γλύπτη της αρχαιότητας, του Αλκαμένη.\nΣυγκεκριμένα, είναι ο καλύτερα διατηρημένος ναός μετά το ναό του Ηφαίστου στην Αθήνα. Από όλους τους ναούς της Πελοποννήσου, ύστερα από το ναό της Τεγέας, θα μπορούσε αυτός να πάρει την πρώτη θέση για το κάλλος του μαρμάρου και το αρμονικό σύνολο.\nΤο μνημείο αυτό ήταν το πρώτο στην Ελλάδα που ανακηρύχθηκε Μνημείο Παγκόσμιας Κληρονομιάς από την UNESCO το 1986.\nΟ ναός υψώνεται επιβλητικά στα 1.130 μέτρα, στο κέντρο της Πελοποννήσου, πάνω στα βουνά μεταξύ Ηλείας, Αρκαδίας και Μεσσηνίας. Βρίσκεται 14 χλμ. νότια της Ανδρίτσαινας και 11 χλμ. βορειοανατολικά των Περιβολίων.\nTags: UNESCOΑρχαιολογικός ΧώροςΜεσσηνίαΝαός Επικούριου Απόλλωνα\nΔωρεάν rapid test για covid σε πολίτες του Δήμου Πύλου - Νέστορος\nΑπλά έκλαιγε. Viral η φωτο του γιατρού που αγκαλιάζει ηλικιωμένο με covid


Σήμερα η επίσημη παρουσίαση του προγράμματος «ΕΞΟΙΚΟΝΟΜΩ-ΑΥΤΟΝΟΜΩ» - Νέα, Ειδήσεις, Εκδηλώσεις στην Ξάνθη\nΣήμερα, 3 Αυγούστου και ώρα 12.00 το μεσημέρι στο Αμφιθέατρο του Υπουργείου Περιβάλλοντος και Ενέργειας (Λεωφ. Μεσογείων 119), θα λάβει χώρα συνέντευξη τύπου για την παρουσίαση του προγράμματος «ΕΞΟΙΚΟΝΟΜΩ-ΑΥΤΟΝΟΜΩ».\nΗ παρουσίαση θα γίνει από τον υπουργό Περιβάλλοντος και Ενέργειας κ. Κωστή Χατζηδάκη, τον υφυπουργό Ανάπτυξης και Επενδύσεων κ. Γιάννη Τσακίρη, την Γενική Γραμματέα Ενέργειας και Ορυκτών Πρώτων Υλών Αλεξάνδρα Σδούκου, τον πρόεδρο του Τεχνικού Επιμελητηρίου Ελλάδας (ΤΕΕ) κ. Γιώργο Στασινό και την πρόεδρο και διευθύνουσα σύμβουλο της Ελληνικής Αναπτυξιακής Τράπεζας (ΕΑΤ) κ. Αθηνά Χατζηπέτρου.\nΓια περισσότερες πληροφορίες σχετικά με το πρόγραμμα στείλτε μήνυμα εδώ PM ή επικοινωνήστε στο Τηλ 2541066001 ή περάστε από το κατάστημα Diathermiki Ιωάννης Διαμαντίδης στην οδό Δημοκρίτου & Αίμου 1 Ξάνθη (έναντι ΚΤΕΛ).


Αυξημένος όγκος περιστατικών στο ΕΚΑΒ στην περιοχή της Σητείας - Ανατολή\nΑρχικήΣητείαΡεπορτάζΑυξημένος όγκος περιστατικών στο ΕΚΑΒ στην περιοχή της Σητείας\nΑυξημένος όγκος περιστατικών στο ΕΚΑΒ στην περιοχή της Σητείας\nΟ Υπεύθυνος του Τομέα ΕΚΑΒ Σητείας κ. Ηλίας Ξυπόλιτος, όπως αναφέρεται σε ρεπορτάζ της Μαρίζας Ψαράκη στην ΑΝΑΤΟΛΗ επεσήμανε ότι «παρά την αύξηση των κρουσμάτων γενικά στην Κρήτη, ο Νομός Λασιθίου και η Σητεία παραμένουν ασφαλείς από θέματα κορονοϊού. Έχουμε μία θετική εικόνα που ελπίζουμε να συνεχιστεί».\n«Από πλευράς ΕΚΑΒ», συνέχισε, «υπάρχει ένας αυξημένος όγκος περιστατικών αυτήν την περίοδο λόγω και της αυξημένης κίνησης στην διάρκεια του Αυγούστου και μέχρι τώρα στην περιοχή».\n«Οι εργαζόμενοι του ΕΚΑΒ», όπως ανέφερε σε σχετική ερώτηση που τέθηκε στην πορεία, «εξακολουθούν να απέχουν από τις δευτερογενείς διακομιδές έως τις 15 Σεπτεμβρίου σε μία προσπάθεια πίεσης προς τους υπευθύνους του υπουργείου και διεκδίκησης των αυτονόητων, δηλαδή της ενίσχυσης με προσωπικό του ΕΚΑΒ, προκειμένου να μπορεί να επιτελεί στο ακέραιο το έργο του. Χαρακτηριστικό είναι το γεγονός ότι το επικουρικό προσωπικό με την προκήρυξη του Ιουνίου ακόμη δεν έχει αναλάβει καθήκοντα, ενώ διανύουμε τις τελευταίες ημέρες του Αυγούστου».\nΠροηγούμενο άρθροΣε απόγνωση οι εργαζόμενοι στον τουρισμό, δεν πήραν ή πήραν κουτσουρεμένο το επίδομα ειδικού σκοπού\nΕπόμενο άρθρο293 νέα κρούσματα κορονοϊού, 1 στο νομό Λασιθίου, 11 ακόμη στην υπόλοιπη Κρήτη


Χατζηδάκης: Φορολογικά κίνητρα στο masterplan για την απολιγνιτοποίηση | Insider\n«Το masterplan που τέθηκε σε δημόσια διαβούλευση δίνει ουσιαστικές απαντήσεις στους κατοίκους της Δυτικής Μακεδονίας και της Μεγαλόπολης. Θέλουμε οι λιγνιτικές περιοχές να γυρίσουν σελίδα. Θέτουμε τα θεμέλια για τη δημιουργία ενός παραγωγικού μοντέλου που δεν θα εξαρτάται μόνο από την ενέργεια, αλλά και από τη βιομηχανία, τη βιοτεχνία, τον εναλλακτικό τουρισμό και την βιολογική γεωργία. Μπορούν να αναπτυχθούν πολλές δραστηριότητες και έχουμε δύο βασικά εργαλεία για την προώθησή τους: Πρώτον, τη χρηματοδότηση ύψους 5,05 δισ. ευρώ από κοινοτικούς και εθνικούς πόρους που θα διοχετευθεί στις λιγνιτικές περιοχές. Δεύτερον, το πλαίσιο των κινήτρων που θα οριστικοποιηθούν από την Ευρωπαϊκή Επιτροπή και θα προσελκύσουν μεγάλες παραγωγικές επενδύσεις. Έχουμε ήδη παρουσιάσει 16 project που δείχνουν τον δρόμο που θέλουμε να ακολουθήσουμε, είναι βέβαιο ότι θα ακολουθήσουν και άλλα» δήλωσε ο υπουργός Περιβάλλοντος και Ενέργειας, Κωστής Χατζηδάκης.\n«Και φυσικά δεν ξεκινάμε από μηδενική βάση, αφού η δράση μας για τις λιγνιτικές περιοχές έχει ξεκινήσει από τις αρχές του έτους, όταν παρουσιάσαμε σχέδιο 12 σημείων, που ήδη υλοποιείται. Ο λιγνιτικός πόρος -136 εκατ. ευρώ- αποδίδεται. Το Πράσινο Ταμείο έχει προκηρύξει ειδικά προγράμματα για την απολιγνιτοποίηση, έχουμε βρει βιώσιμες λύσεις για τη θέρμανση των περιοχών που είχαν εξάρτηση μέχρι πρότινος από τις λιγνιτικές μονάδες. Για παράδειγμα, στο Αμύνταιο, όπου η μονάδα της ΔΕΗ έκλεισε, ξεκίνησε προ ημερών η δοκιμαστική λειτουργία της μονάδας καύσης βιομάζας με την οποία θα συνδεθεί η τηλεθέρμανση. Βασικό μας μέλημα είναι να μην υπάρξει κενό την περίοδο έως το 2022, που είναι και οι πιο κρίσιμες χρονιές για τη μετάβαση. Γι' αυτό δίνουμε προτεραιότητα στο πρόγραμμα των αποκαταστάσεων των ορυχείων της ΔΕΗ, ώστε αυτοί που σήμερα σκάβουν αύριο να εργάζονται για την αποκατάσταση των γαιών για να μπορούν να αποδοθούν σε άλλες χρήσεις. Έχουμε μάλιστα ζητήσει και 300 εκατ. ευρώ από το Ταμείο Ανάκαμψης της Ε.Ε. ειδικά για τον λόγο αυτό».\nΑπό πλευράς του ο πρόεδρος της Συντονιστικής Επιτροπής του Σχεδίου Δίκαιης Αναπτυξιακής Μετάβασης, Κωστής Μουσουρούλης, δήλωσε: «Θέτουμε σε δημόσια διαβούλευση το masterplan για τις λιγνιτικές περιοχές. Δεν πρόκειται για μια έκθεση ιδεών, αλλά για ένα στρατηγικό σχέδιο συνεκτικό, δομημένο, περιεκτικό και πρωτοπόρο σε ευρωπαϊκό επίπεδο. Ένα σχέδιο που θέτει φιλόδοξους ρεαλιστικούς στόχους και, ταυτόχρονα, προσδιορίζει τα αναγκαία μέσα για την επίτευξή τους. Οπωσδήποτε θα υπάρχουν και κενά που πρέπει να συμπληρωθούν, ατέλειες που πρέπει να διορθωθούν, σημεία που πρέπει να βελτιωθούν. Γι' αυτό ακριβώς γίνεται η διαβούλευση».


syn.gr | Συζήτηση του σχεδίου νόμου: «Συνεταιρισμοί Θαλάσσιας Αλληλασφάλισης και άλλες διατάξεις αρμοδιότητος Υπουργείου Εμπορικής Ναυτιλίας»\nΚαι βέβαια, ζητήσαμε και στην Επιτροπή πληροφόρηση. Αυτού του τύπου οι θεσμοί δημιουργήθηκαν διεθνώς πριν από δεκαετίες, ίσως και αιώνες. Στην Ελλάδα δεν υπήρξε κάποια σχετική ρύθμιση. Λέτε ότι έφταιγε ο νόμος. Εμείς δεν θεωρούμε ότι σε τέτοια πράγματα απλώς ο νόμος φταίει. Πείτε μας αν σήμερα υπάρχει κάποιο ενδιαφέρον επιχειρηματικό γι’ αυτό τον τομέα, για να ξέρουμε αν έχει και πρακτική σημασία ή όχι.\nΓΙΑΝΝΗΣ ΔΡΑΓΑΣΑΚΗΣ: Κύριε Πρόεδρε, πέραν των παρατηρήσεων που ήδη έχω κάνει στα άρθρα επανέρχομαι σε δύο-τρία συγκεκριμένα αιτήματα. Το πρώτο είναι στο άρθρο 2. Η επιστροφή στο σύστημα των εξετάσεων θεωρείται και από τους λιμενικούς ότι μπορεί να είναι πηγή προβλημάτων στο μέλλον και γι’ αυτό το λόγο ζητούμε την απόσυρσή του και την αντιμετώπιση του προβλήματος με ένα σύστημα πανελλήνιων εξετάσεων, όπως γίνεται με τα άλλα σώματα ασφαλείας.\nΓΙΑΝΝΗΣ ΔΡΑΓΑΣΑΚΗΣ: Να ανησυχήσετε όχι μόνο εμένα, αλλά και τον ελληνικό λαό, διότι ο λόγος που εγώ επιμένω στο θέμα του ΝΑΤ είναι ότι κάνω μία πολιτική εκτίμηση, η οποία είναι η εξής: Μετά τις εκλογές, ξαφνικά θα αρχίσουμε να ακούμε για την κρίση της κοινωνικής ασφάλισης. Τότε όλος ο ελληνικός λαός θα μάθει για το ΝΑΤ και τα τεράστια ελλείμματά του και θα δημιουργηθεί μία κατάσταση κρίσης, ένα νεφέλωμα ότι εδώ κινδυνεύουν τα πάντα και πρέπει να αρχίσουν να γίνονται περικοπές. Εύχομαι να μη συμβεί αυτό, αλλά είναι τουλάχιστον ένα από τα σενάρια τα οποία εμείς φοβόμαστε ότι θα συμβεί και γι’ αυτό θέλουμε από τώρα να συνειδητοποιηθεί τι συμβαίνει με το ΝΑΤ.\nΕΜΜΑΝΟΥΗΛ ΚΕΦΑΛΟΓΙΑΝΝΗΣ (Υπουργός Εμπορικής Ναυτιλίας): Δεν είναι μακριά από την πραγματικότητα η κατάσταση που περιγράφετε και ορθώς ανησυχείτε και ορθώς ανησυχεί και το πολιτικό σύστημα σε σχέση με το ΝΑΤ. Βεβαίως αυτό που θέλω να σας διαβεβαιώσω είναι ότι η πολιτεία, με τη ρύθμιση η οποία γίνεται στο παρόν νομοσχέδιο, εγγυάται και τις συντάξεις και τα επικουρικά ταμεία και τις επικουρικές συντάξεις των ναυτικών. Γι’ αυτό άλλωστε και τα περισσότερα κόμματα στο Ελληνικό Κοινοβούλιο συνηγόρησαν στο να πληρώνονται από τον Ιανουάριο και οι επικουρικές συντάξεις των ναυτικών, ακόμα και όταν δεν υπήρχε νομοθετικό πλαίσιο, το οποίο καλύπτουμε με το παρόν νομοσχέδιο αναδρομικά από τον Ιανουάριο.\nΓια να συνηγορήσω σ’ αυτά που λέτε, θα σας πω ότι εμείς έχουμε κάνει μελέτη. Το ΝΑΤ το βρήκαμε σε μια κατάσταση, που κανείς δεν ενδιαφερόταν να βρει τίποτα. Βρήκαμε χαμένους λογαριασμούς 1,5 δισεκατομμυρίου δραχμών. Τότε σε δραχμές τα είχαμε υπολογίσει.\nΕπειδή είστε και καινούριος στη θέση, με αφορμή αυτή την τροπολογία εγώ σας επισημαίνω τα εξής: Πρώτον, απ’ ό,τι φαίνεται δεν έχετε ακόμη πλήρη εικόνα, δηλαδή ποια ταμεία έχουν αγοράσει σύνθετα επενδυτικά προϊόντα, δομημένα ομόλογα. Σας έκανα μια γραπτή ερώτηση και μου στείλατε την απάντηση, η οποία αναφέρεται σε κάποια ταμεία και κάποια ομόλογα που αθροίζονται στο ποσό των 782 εκατομμυρίων ευρώ. Ο κ. Αλογοσκούφης στην Επιτροπή Οικονομικών μάς είπε ότι τα ταμεία έχουν πάρει δομημένα ομόλογα ύψους 1.250.000.000 ευρώ. Άρα, δεν μπορώ να πιστέψω ότι έχετε τα στοιχεία και δεν μου τα δώσατε. Υποθέτω ότι ίσως και το Υπουργείο δεν έχει κάνει πλήρη καταγραφή. Πρέπει να γίνει αυτή η πλήρης καταγραφή.\nΧαρακτηριστικά το ομόλογο που διακινήθηκε μέσω της J.P.MORGAN, ενώ αγοράστηκε από τα ταμεία 100, η πραγματική του αξία κατά την ώρα της αγοραπωλησίας απ’ ό,τι φαίνεται ήταν κάτω από το 85% ή 87%. Άρα, πρέπει να γίνει αποτίμηση.\nΤο τρίτο είναι η αποκατάσταση των ζημιών. Το είχαμε συζητήσει στην Επιτροπή Οικονομικών Υποθέσεων. Το λέω, διότι ενδεχομένως δεν ήσασταν τότε. Αρχικά ο κ. Αλογοσκούφης, αν δείτε τα Πρακτικά, δεν απέκλεισε, δέχτηκε την ιδέα ένα ταμείο, εφ’ όσον διαπιστώνει ότι κακώς αγόρασε ένα συγκεκριμένο ομόλογο, να απαλλαγεί απ’ αυτό και να πάρει είτε ομόλογο σταθερού εισοδήματος είτε ρευστά, να αποσυρθεί δηλαδή από τον εκδότη. Διότι εδώ πρέπει να λάβουμε υπ’ όψη μας ότι τα μισά περίπου ομόλογα είναι του δημοσίου, υπάρχουν αρκετά ομόλογα που είναι τραπεζών. Εν πάση περιπτώσει, υπάρχει το θέμα της αντικατάστασης, της αποκατάστασης των ζημιών. Και δεν αναφέρομαι εδώ στην περίπτωση της απάτης, εκεί που αγοράστηκαν με καπέλο, όπου εδώ μπλέκονται και άλλες δικαστικές ενδεχομένως διαδικασίες.\nΑυτό που λένε και οι μεν και οι δε «περιουσία των ταμείων», κυρία Πρόεδρε, περιλαμβάνει τις εισφορές των ταμείων. Δηλαδή αν σε ένα ταμείο, όπως είναι το ΤΣΜΕΔΕ των μηχανικών, το ΤΣΑΥ των υγειονομικών, οι εισφορές είναι περισσότερες απ’ αυτές που πληρώνει το ταμείο για τις συντάξεις, τότε αυξάνεται η περιουσία του ταμείου, ανεξάρτητα αν αξιοποιεί καλά ή όχι καλά την περιουσία του.\nΣε ό,τι αφορά την ουσία του θέματος, θέλω να αναφερθώ σ’ αυτό που είπε ο κ. Μαγγίνας, ότι έφταιγε το θεσμικό πλαίσιο.\nΤέλος, επειδή χαρακτήρισε ο κύριος Υπουργός θλιβερό το φαινόμενο των ομολόγων, επιτρέψτε μου να πω ότι είναι θλιβερό επεισόδιο ενός θλιβερού φαινομένου. Τα αποθεματικά των ταμείων, δυστυχώς, επί μισό αιώνα με διάφορους τρόπους ληστεύονται: στην αρχή διότι έμπαιναν στην τράπεζα χωρίς τόκο ή με αρνητικό επιτόκιο, μετά ήλθε η λαίλαπα του Χρηματιστηρίου, όπου σπρώχτηκαν τα ταμεία να βάλουν χρήματα για να ενισχυθεί το Χρηματιστήριο -και ορισμένοι το ξεχνούν σήμερα- και ήλθε τώρα η τρίτη φάση με τα περιβόητα αυτά δομημένα ομόλογα. Ακριβώς και γι’ αυτό το Κοινοβούλιο μπορεί και πρέπει να παίξει ένα ρόλο να γίνει γνωστό όλο αυτό το πρόβλημα και κυρίως να βρεθεί τρόπος να επιστραφούν τα χρήματα αυτά στα ταμεία.


Η Γνώση Της Αλήθειας | kleo.gr\nΛάδι σε καμβά 70Χ100 cm, καλυμμένο από σελίδες παλιού βιβλίου με την μέθοδο decoupage\nΗ γη είναι η καρδία μας και τα δέντρα η φλέβες της. Όσο χτυπά αυτή η καρδιά μπορούμε να παίρνουμε ενέργεια, να ανασαίνουμε να ζούμε. Αυτή είναι η ΑΛΗΘΕΙΑ που κατάλαβε ο άνθρωπος χιλιάδες χρόνια πριν. Στην πορεία της εξέλιξης του, έμαθε να γράφει, να διαβάζει, να μορφώνεται και να προοδεύει.\nΈχασε όμως την ΓΝΩΣΗ ΤΗΣ ΑΛΗΘΕΙΑΣ\nΓιατί, όπως είπε και ο μεγάλος Κινέζος φιλόσοφος, Λαο Τσι “Όταν πέφτει ένα δέντρο, δεν υπάρχει πια σκιά”\n← Φύση όπως Μάνα\nΕλλάδα όπως Ελιά →


Ντόρα Μπακογιάννη: "Κακομαθαίνω τα εγγόνια μου, φτιάχνω κουραμπιέδες και είμαι φαν του The Voice" | Pagenews.gr\npagenews.gr / Πολιτική / Ντόρα Μπακογιάννη: «Κακομαθαίνω τα εγγόνια μου, φτιάχνω κουραμπιέδες και είμαι φαν του The Voice»\nΝτόρα Μπακογιάννη: «Κακομαθαίνω τα εγγόνια μου, φτιάχνω κουραμπιέδες και είμαι φαν του The Voice»\nΜία διαφορετική συνέντευξη παραχώρησε η Ντόρα Μπακογιάννη, η οποία μίλησε για πιο προσωπικά ζητήματα.\nPagenews Team 23 Δεκεμβρίου 2017, 16:50 23 Δεκεμβρίου 2017, 16:50\nΑπλή, διαφορετική, μία συνέντευξη που δεν έχει καμία σχέση με τις συνηθισμένες παραχώρησε η Ντόρα Μπακογιάννη, στην οποία δεν δίστασε να απαντήσει στην ερώτηση για το αν βλέπει το μουσικό παιχνίδι The Voice!\nH κυρία Μπακογιάννη μιλώντας στη δημοσιογράφο Σάσα Σταμάτη αναφέρθηκε στη συνήθειά της να προσφέρει σοκολατάκια στους καλεσμένους της, για το νέο μέλος που προστέθηκε στην οικογένειά της και είναι πολύ χαρούμενη, για το αν παρακολουθεί The Voice αλλά και… για τα πρώτα Χριστούγεννα χωρίς την παρουσία του Κωνσταντίνου Μητσοτάκη.\nΔιαβάστε αποσπάσματα από συνέντευξη που παραχώρησε η Ντόρα Μπακογιάννη στη Σάσα Σταμάτη:\nΔύσκολες για σένα φέτος οι γιορτές χωρίς τον πατέρα σου;\n«Μου λείπει πάρα πολύ, γιατί δεν έχασα μόνο τον πατέρα μου, αλλά και τον καλύτερό μου φίλο. Τον άνθρωπο με τον οποίο μπορούσα να συζητήσω τα πάντα. Τα προσωπικά μου, τις επιτυχίες και τις αποτυχίες μου και ό,τι με απασχολούσε. Οταν έφαγα την πρώτη «χυλόπιτα» στη ζωή μου, πήγα στον μπαμπά μου και το είπα, δεν πήγα στην καλύτερή μου φίλη. Και η απάντησή του ήταν καθοριστική. Το πρώτο πράγμα που μου είπε ήταν ότι θα με κεράσει ένα παγωτό και το δεύτερο ότι, «αφού δεν κατάλαβε εκείνος τι είχε απέναντί του, δεν έχασες τίποτα».\n«Είμαι μεγάλη φαν. Δεν θα σου πω ποιος coach μου αρέσει, γιατί είμαι ανάμεσα σε δύο.Επέμενε μια μέρα ο Ισίδωρος να το δούμε, εγώ αντιστεκόμουν, αλλά όταν το παρακολούθησα με συνεπήρε. Κυριολεκτικά κόλλησα. Όλα αυτά τα νέα παιδιά με τις καταπληκτικές φωνές, σε συνδυασμό με τους χαρισματικούς κριτές, δημιουργούν ένα καταπληκτικό θέαμα».\n«Το μωρό είναι χαρά Θεού. Κατά την απόλυτα αντικειμενική μου άποψη, είναι ένας κούκλος. Μοιάζει του Κώστα ως προς το φύλο και στα υπόλοιπα μοιάζει στη μαμά του».\nΕίσαι πολύ καλή γιαγιά, λένε όσοι σε ξέρουν. Πηγαίνεις συνέχεια με τα εγγονάκια και σε παραστάσεις..\n«Προσπαθώ να τα πηγαίνω σε κάποιες ωραίες παραστάσεις. Είμαι η απόλυτη χαζογιαγιά. Τα κακομαθαίνω. Δεν με νοιάζει αν φωνάζουν οι μαμάδες τους γιατί τους δίνω μακαρόνια με κιμά, παστίτσιο, σοκολάτες. Δεν με νοιάζει καθόλου. Ας τα ταΐζουν αυτές φακές και μπάμιες και εγώ θα κάνω αυτό το οποίο τους αρέσει. Εχω βάλει στο κομοδίνο μου ένα κουτί με σοκολατάκια, έρχονται, το ανοίγουν και λένε: «Πήρα ένα, γιαγιά» – και έχουν πάρει τέσσερα».\nΑκόμα και στο στυλ σου είσαι ξεχωριστή και πάντα καλοντυμένη. Σήμερα έχεις ένα Chinese look…\n«Τα περισσότερα κινέζικα ρούχα που έχω είναι παλιά. Τα είχα πάρει στα πρώτα ταξίδια μου στην Κίνα. Μου αρέσει αυτό το στυλ και τώρα είναι και στη μόδα. Γενικά μου αρέσει να νιώθω άνετα μέσα στα ρούχα μου».\n«Κάνω τους καλύτερους κουραμπιέδες που υπάρχουν. Σου έχω φέρει να δοκιμάσεις. Είναι μια συνταγή της προγιαγιάς μου. Την πήρα από τη γιαγιά μου και τη μαμά μου και είναι το μόνο γλυκό το οποίο γίνεται σταθερά στο σπίτι μου και μοιράζεται στους φίλους. Είναι με βούτυρο, αμύγδαλο, αλεύρι, λίγο σουσάμι και κονιάκ».\n«Βέβαια, και θεωρούσαμε τους εαυτούς μας και καλλίφωνες. Πηγαίναμε οι τρεις «αδελφές Τατά», η Αλεξάνδρα, η Κατερίνα και εγώ, μας έλεγαν: «Αχ, τι ωραία κοριτσάκια» και μας έδιναν ένα δίφραγκο ή ένα τάλιρο. Όταν γυρίζαμε στο σπίτι, ήμασταν τόσο περήφανες που είχαμε πολλά κέρματα. Δεν θέλαμε χαρτονομίσματα. Και το είδα τώρα και με τα εγγόνια μου, που πήγα να δώσω ένα πεντάευρω στον έναν και μου είπε: «Όχι, γιαγιά, δεν θέλω χαρτί, θέλω λεπτά». (γέλια)\n«Θα πάω στο Καρπενήσι με τα εφτά μου εγγόνια και με τα δύο μου παιδιά».\nΘέλω να κλείσουμε ευχάριστα και με ευχές από σένα…\n«Θέλω να ευχηθώ σε όλους το 2018 να είναι καλύτερο από το 2017 και πάνω απ’ όλα να έχουν υγεία και τη δύναμη να δουν αισιόδοξα το αύριο. Αυτό το οποίο μας λείπει σήμερα είναι η αισιοδοξία. Έχουμε πέσει σε μια γενικότερη κατήφεια, μια μορφή κατάθλιψης. Λοιπόν, μπορούμε και πρέπει να βγούμε από αυτό το τριπάκι».


Ακόμη και η Microsoft βάζει τα Windows 11 σε PCs που δεν υποστηρίζονται! (screenshot) - Techmaniacs\nΑρχική Technology PC / Laptop Ακόμη και η Microsoft βάζει τα Windows 11 σε PCs που δεν...\nΠριν από λίγες ώρες κατά τη διάρκεια ενός webcast στο οποίο εργαζόμενοι της Microsoft μιλούσαν για την Task Manager και τις βελτιώσεις που έρχονται σε μια έκδοση Insider που δεν έχει ακόμη κυκλοφορήσει, εντοπίστηκε από χρήστες του διαδικτύου ότι έτρεχαν τα Windows 11 σε μη υποστηριζόμενο σύστημα.\nΠιο συγκεκριμένα, στο screenshot φαίνεται να γίνεται χρήση του επεξεργαστή Intel Core I7 7660U CPU, που δεν υποστηρίζεται επισήμως. Αν δεις τη λίστα των επεξεργαστών που υποστηρίζουν τα Windows 11 εδώ, θα δεις ότι ο εν λόγω επεξεργαστής δεν βρίσκεται στη λίστα.\nΑκόμη και εργαζόμενοι της Microsoft παίρνουν χαλαρά το ζήτημα και χρησιμοποιούν το λειτουργικό σε μη συμβατά PCs.\nΠροηγούμενο άρθροiPhone 14 Pro Max : Εκτός, το καλύτερο χαρακτηριστικό του S22 Ultra\nΕπόμενο άρθροΝέος rugged SSD από τη Samsung, ο Portable SSD T7 Shield έχει IP65 και όχι μόνο


Νέος σεισμός στο Ιόνιο - Ενημέρωση - Youweekly\nΕνημέρωση 03.03.2020 21:16\nΝα σημειωθεί ότι πριν δυο ημέρες, σεισμική δόνηση είχαμε και στην Ελλάδα. Δείτε που σημειώθηκε.\nΕκτός αυτού τριπλή σεισμική δόνηση είχαμε και την Πέμπτη (27/2) στην Ελλάδα. Πόσα Ρίχτερ ήταν οι δονήσεις και που σημειώθηκαν; Μόλις μέσα σε ένα λεπτό τρεις σεισμοί καταγράφηκαν στην Ελλάδα.\nΕιδικότερα αυτές καταγράφηκαν σε Αιγαίο, Ιόνιο αλλά και στη Δυτική Ηπειρωτική Ελλάδα. O πρώτος σεισμός έγινε στις 9:53 το πρωί της Πέμπτης (27/2) κοντά στο Αργοστόλι και ήταν έντασης 2.1 Ρίχτερ.Η δόνηση υπολογίζεται στα στα 10 χιλιόμετρα από την πρωτεύουσα της Κεφαλλονιάς ενώ το εστιακό βάθος στα 15 χιλιόμετρα.


"Αποκλειστικές" νοσοκόμες στα χέρια της αστυνομίας\nΣτα πλαίσια στοχευμένων ενεργειών και δράσεων, από αστυνομικούς του Α΄ και Β΄ Αστυνομικών Τμημάτων Ηρακλείου, συνεχίζονται οι συστηματικοί έλεγχοι σε Νοσοκομεία του Ηρακλείου.\nΕιδικότερα χθες μεταμεσονύκτιες ώρες, κατά τη διάρκεια των ελέγχων, διαπιστώθηκε ότι, συνολικά τρεις γυναίκες αλλοδαπές υπήκοοι Βουλγαρίας ηλικίας 50, 58 και 60 ετών, εξασκούσαν το επάγγελμα της αποκλειστικής νοσοκόμας χωρίς να κατέχουν τον απαιτούμενο τίτλο σπουδών.\nΣυγκεκριμένα, σε έλεγχο που πραγματοποιήθηκε από αστυνομικούς των Α΄ και Β΄ Αστυνομικών Τμημάτων Ηρακλείου, σε νοσοκομείο του Ηρακλείου, συνελήφθησαν οι τρεις αλλοδαπές, για παραβάσεις νομοθεσίας σχετικά με την παροχή υπηρεσιών σε ασθενείς.\nΟι συλληφθείσες θα οδηγηθούν στον κ. Εισαγγελέα Πλημμελειοδικών Ηρακλείου.


Mobius 003 Μπουφές - al2\nMobius 003 Μπουφές\nΜπουφές σε διάφορα μεγέθη με τέσσερις πόρτες και ιδιαίτερο ντιζαιν στην λαβή της πόρτας. Η βάση είναι μεταλλική.\nΟ μπουφές mobius 003 συνδυάζει διαφορετικά σχήματα και ο σχεδιασμός του χαρακτηρίζεται από τις λεπτές και εκλεπτυσμένες λεπτομέρειες.\nMobius 003 μπουφές σε δρυ και μεταλλική βάση.\nΛεπτομέρεια της λαβής της πόρτας και της μεταλλικής βάσης.\nMobius 003 μπουφές σε δρυ.\nΔιαθέσιμος σε διάφορες επιλογές ξύλου και σε λάκα. Ο μπουφές mobius είναι ιδανικός για κάθε λάτρη του ντιζαιν.\nMobius 003 μπουφές σε καπνιστό ευκάλυπτο.\nΛεπτομέρεια του εσωτερικού συρταριού.\nΛεπτομέρεια του mobius 003 μπουφέ σε καπνιστό ευκάλυπτο.\nΟ mobius μπουφές έχει τέσσερις πόρτες, συρτάρι μέσα στην δεξιά πόρτα και ράφι στους άλλους 3 χώρους. Η βάση είναι μεταλλική.\n240 cm X 50 cm X 75 cm\n220 cm X 50 cm X 75 cm


Η ΟΥΣΙΑ ΤΟΥ ΣΩΜΑΤΟΣ ΜΑΣ - Ολιστικές Προσεγγίσεις\nΣυνέχεια του άρθρου ΟΙ ΝΤΕΒΑ ΚΑΙ Ο ΡΟΛΟΣ ΤΟΥΣ ΣΤΗ ΕΣΩΤΕΡΑ ΘΕΡΑΠΕΥΤΙΚΗ\nΗ ΟΥΣΙΑ ΤΟΥ ΣΩΜΑΤΟΣ ΜΑΣ, ΕΣΩΤΕΡΑ ΘΕΡΑΠΕΥΤΙΚΗ\nΤι σημαίνει μείωση της επαφής;\nΧειρίζονταν δηλαδή οι Ατλάντιοι τους ντέβα για να εκπληρώσουν τις επιθυμίες τους. Αυτός ήταν ένας από τους λόγους της καταστροφής του πολιτισμού τους. Τότε η Ιεραρχία απέσυρε τα τυπικά και τα μάντραμ από τη χρήση της ανθρωπότητας, διότι δεν έλεγχαν πλέον τους ντέβα με τον ορθό τρόπο. Αυτός είναι ο λόγος που πρέπει να μάθουμε να ελέγχουμε τους ντέβα και γι’ αυτό οι Ντέβα αναπτύσσονται με τη μείωση της επαφής.\nΟι Ντέβα είναι οι συνεργάτες της ανθρωπότητας στη διαδικασία εξέλιξης του Σύμπαντος\nΣτη θεραπευτική μαθαίνουμε να συνεργαζόμαστε ευγενικά και πάλι με τους ντέβα. Μας λένε επίσης ότι η ανθρωπότητα θα μάθει να ελέγχει τους ντέβα μέσα από τον ήχο, διότι οι ντέβα μαθαίνουν από την εσωτερική ακοή, εξ ου και η χρήση της μουσικής στη θεραπευτική.\nΗ ανθρωπότητα στην εξέλιξη της πρέπει να εξοικειωθεί να βλέπει εσωτερικά. Να εξασκηθεί στη εσωτερική όραση. Να μάθει την ενόραση, που σημαίνει εν-όραση, άρα εσωτερική όραση. Μέσω της ενόρασης μπορεί να εργάζεται με το χρώμα, οπότε μαζί με τους ντέβα θα χειρίζεται το χρώμα και τον ήχο.\nΟι άνθρωποι και οι ντέβα συναντώνται ακίνδυνα στο βουδδικό πεδίο, το πεδίο της ενοποίησης. Στο βουδδικό πεδίο δημιουργείται ο Θείος Ερμαφρόδιτος, που προκύπτει από την ενοποίηση της ανθρωπότητας, που είναι το θετικό , με τους ντέβα που είναι το αρνητικό. Γι’ αυτό επιμένουμε να δουλεύουμε με απροσωπία και αγάπη, διότι μόνο από το βουδδικό πεδίο μπορούμε να δουλέψουμε με απρόσωπη αγάπη σε συνεργασία με τους ντέβα.\nΟι ντέβα είναι η ουσία του σώματος μας\nΌταν ο Θιβετανός Διδάσκαλος μας δίνει τους νόμους και τους κανόνες για να ελέγξουμε την προσωπικότητα μας, δηλαδή το φυσικοαιθερικό, το αστρικό και νοητικό, ουσιαστικά μας δίνει τους νόμους και τους κανόνες για να ελέγξουμε τους ντέβα. Τι εννοούμε με αυτή τη δήλωση; Εννοούμε ότι, επειδή η ύλη του σώματος μας είναι ντεβαϊκή, τα πάντα τα ελέγχουν οι Ντέβα, π.χ. όταν ένας ντέβα είναι καπνιστής, ή θέλει να τρώει πολύ, ή θέλει πολύ σεξ κ.λ.π, μας αναγκάζει να τον υπηρετήσουμε ικανοποιώντας τις επιθυμίες του. Όταν όμως έχουμε χαλιναγωγήσει τις επιθυμίες, τα πάθη και τις αδυναμίες μας, τότε έχουμε ελέγξει τον αντίστοιχο ντέβα, οπότε ο ντέβα εξελίσσεται μέσα από τον έλεγχο που εξασκήσαμε. Παράλληλα εξελισσόμαστε και εμείς, διότι εκλεπτύνεται η ντεβαϊκή ύλη και προσελκύουμε πιο εξελιγμένους ντέβα.\nΌταν προσπαθούμε να αποβάλλουμε τις φοβίες μας που σχετίζονται με το κ. βάσης, άρα το φυσικό πεδίο ή την προδιάθεση για καλοπέραση και χρήμα, που σχετίζεται με το ιερό και το αιθερικό πεδίο, ουσιαστικά ελέγχουμε την ύλη των ντέβα μέσα στο χώρο του σώματος και της προσωπικότητας. Το ίδιο συμβαίνει όταν προσπαθούμε να ελέγξουμε τις επιθυμίες και τα συναισθήματα μας, που σχετίζονται με το ηλιακό και το αστρικό πεδίο ή όταν προσπαθούμε να εστιάσουμε το νου προς την Ιεραρχία, που σχετίζεται με το κ. λαιμού και το νοητικό πεδίο.\nΌταν μάθουμε να ελέγχουμε την ύλη των ντέβα μέσα μας, στη προσωπικότητα μας, τότε είμαστε σε θέση να εργαζόμαστε μ’ εσωτερικά πράγματα, να προσεγγίζουμε τους ντέβα του επιπέδου της ψυχής και τελικά να εργαζόμαστε με τον Ντέβα του ψυχικού πεδίου, τον ονομαζόμενο Ηλιακό Άγγελο.\nΥπάρχουν άνθρωποι στα εσωτερικά πεδία, που εργάζονται υποκειμενικά για να μας βοηθήσουν στο φυσικό πεδίο. Όταν καταφέρουμε να ελέγξουμε τους ντέβα της ύλης μας, θα συνεργασθούμε ορθότερα μ’ Αυτούς, π.χ. την Ιεραρχία και τους Διδασκάλους της Σοφίας.\nΣτο φυσικό πεδίο υπάρχουν άνθρωποι που έχουν καταφέρει να ελέγξουν το αστρικό πεδίο και είναι αυτοί που ελέγχουν σήμερα όλη την ανθρωπότητα. Είναι οι άνθρωποι της διαφήμισης, στενοί συνεργάτες των κερδοσκόπων, οι οποίοι μέσω της διαφήμισης αυξάνουν τις επιθυμίες αλλά και τους φόβους μας.\nΥπάρχουν και άλλοι, όπως ψυχολόγοι και ψυχαναλυτές που προσπαθούν να μας αφυπνίσουν στις αδυναμίες μας, που ανασύρουν τη συναισθηματική αυταπάτη και προσπαθούν να τη διαλύσουν. Είναι αυτοί που μας διδάσκουν τον τρόπο που μπορούμε να ελέγξουμε τους ντέβα ορθά.\nΜε τους ντέβα συνεργαζόμαστε σε όλες τις μορφές τελετουργίας π.χ. εκκλησία, τεκτονισμό, θεραπευτική, διαλογισμό.\nΚαταλήγοντας θα λέγαμε ότι ελέγχοντας τα αρνητικά της προσωπικότητας:\nΑ) Εξελισσόμαστε εμείς τώρα.\nΒ) Βοηθάμε στην εξέλιξη των ντέβα τώρα\nΓ) Προσελκύουμε εξελιγμένους ντέβα για πιο εκλεπτυσμένο φορέα προς χρήση στην επόμενη ενσάρκωση μας.\nΔ) Εξελίσσουμε τώρα την ύλη του περιβάλλοντος μας.\nΕ) Βοηθάμε τη γενική δεξαμενή ύλης απ’ όπου αντλούν υλικό για την κατασκευή όλων των μορφών για όλα τα βασίλεια της φύσης, ώστε να αποκτήσουν καλύτερη ποιότητα. Αυτό θα βοηθήσει τον πλανήτη Γη να υλοποιήσει ή καλύτερα να δεχθεί χωρίς πόνο, τις εξωπλανητικές ενέργειες και να συνδεθεί πιο εύκολα με την πηγή της συμπαντικής ενέργειας, την Αγάπη – Υγεία.\nΑξίζει να υπηρετήσουμε τον πλανήτη μας με ορθό τρόπο.


David Drake: Το Bitcoin θα ξεπεράσει τις $30,000 μέχρι το τέλος του χρόνου - CoinFreak\nσυντάκτης Manos · 26 Μαρτίου 2018\nΟ ιδρυτής και πρόεδρος της LDJ Capital, David Drake, πιστεύει ότι “το Bitcoin θα έχει αξία πάνω από 30,000 δολάρια μέχρι τέλος του έτους”. Μετά από έναν “χειμώνα” για τα κρύπτο, ο επενδυτής δηλώνει ότι το υπόλοιπο του 2018 θα είναι πολύ καλύτερο.\nΗ ώρα της Wall Street\nΜιλώντας στο Bloomberg, ο Drake μίλησε για τις θετικές προοπτικές της αγοράς και του ίδιου του Bitcoin. Όπως παρατήρησε μάλιστα, η κρυπτο-επιχειρητικότητα ανθεί αυτή τη στιγμή στην Ασία, αλλά και στις ΗΠΑ.\nΟ Drake φαίνεται να είναι πολύ αισιόδοξος για το άμεσο μέλλον και προβλέπει σοβαρή αύξηση στις τιμές των κρύπτο. Όπως λέει και ο ίδιος, οι νέες ρυθμίσεις, αλλά και η είσοδος της Wall Street στο χώρο θα εκτοξεύσουν την αγορά.\nΗ διαφωνία με τον Dorsey\nΠρο λίγων ημερών, ο Jack Dorsey, CEO της Twitter, είχε δηλώσει πως το Bitcoin θα γίνει το ένα και μοναδικό παγκόσμιο νόμισμα. Το νόμισμα του Internet!\nΟ Drake δε φαίνεται να συμφωνεί με αυτή την άποψη. Αν και πιστεύει ότι το Bitcoin έχει λαμπρό μέλλον, ο ίδιος θεωρεί ότι θα υπάρχουν “εκατοντάδες” διαφορετικά κρυπτονομίσματα με αξία.\nΠερί απαγόρευσης διαφημίσεων ICO\nΟ γνωστός επενδυτής μίλησε και για την απαγόρευση διαφημίσεων ICO από τη Google και την Twitter, εξηγώντας ότι δεν τον επηρεάζουν καθόλου.\n“Κάνουν το σωστό.”\nΤο ίδιο πιστεύει και για τη θέση των ρυθμιστικών αρχών (της SEC). Όπως εξηγεί, η αγορά είναι γεμάτη απάτες που δεν έχουν αξία. Ο ίδιος θεωρεί ότι το αποτέλεσμα θα είναι μια καθαρή αγορά με αποκλειστικά καλά προϊόντα, με πραγματική εφαρμογή.\nΕσείς τί πιστεύετε; Μπορεί το BTC να φτάσει τις $30,000 φέτος;\nΕτικέτες: 2018bitcoinDavid DrakeLDJ Capital\nΑς εξετάσουμε το Tether\nΟ/Η Eirini Pagoni λέει:\n26 Μαρτίου 2018 στις 22:07\nOxi, δεν πιστευω να ξεπερασει τα $ 30.000. Οι πληροφοριες μου λενε για 40.000 $ στα τελη του 2018.\nΕπόμενο άρθρο Η LitePay κλείνει, πριν καν ανοίξει\nΠροηγούμενο άρθρο Το Binance μεταφέρεται στη Μάλτα


Πολυτάρχου Δήμητρα - Ψυχολόγος25-11-2014\nΈνας πολύ μεγάλος αριθμός χρηστών του διαδικτύου, όπως μας πληροφορούν οι σχετικές έρευνες, αναζητά καθημερινά ανθρώπινη επαφή στις εικονικές λεωφόρους του διαδικτύου, ερωτεύεται και συνάπτει στον κυβερνοχώρο συναισθηματικούς δεσμούς με άλλους χρήστες.\nΗ μοναξιά, η δυσκολία στην επικοινωνία, οι υψηλές προσδοκίες, ο φόβος δέσμευσης, η δυσκολία ανάληψης ευθυνών, η έλλειψη εμπιστοσύνης είναι κάποιοι από τους λόγους για τους οποίους ο άνθρωπος στρέφεται στο διαδίκτυο. Τα δώρα του διαδικτύου; Δυνατότητα ανωνυμίας, αλλαγή ρόλων, πειραματισμοί, εναλλαγή συντρόφων, πραγματοποίηση φαντασιώσεων. Οι αποδέκτες φυσικά είναι πολλοί μιας και οι αναστολές περιορίζονται σε μεγάλο βαθμό. Έτσι το διαδίκτυο προσφέρει ένα ασφαλές περιβάλλον, όπου ο χρήστης δεν εκτίθεται και δεν κρίνεται.\nΟ έρωτας στο διαδίκτυο είναι ένας παράξενος, ανησυχητικά οικείος έρωτας. Δεν συγκλονίζει με την παρουσία του, δεν συνθλίβει με την απουσία του. Υπάρχουν μόνο αδιόρατες διαβαθμίσεις έντασης ανάμεσα στην παρουσία και την απουσία του. Αρκεί να χτυπήσεις τα μαγικά πλήκτρα.\nΣτο διαδίκτυο λοιπόν, ο χρήστης εύκολα, «ανώδυνα και υγιεινά» εναποθέτει το βάρος των απωθημένων επιθυμιών του και το ανικανοποίητο μιας ζωής.\nΟ Ρενέ Σαρ - αυτός ο δια της ποίησης φιλόσοφος - έλεγε χαρακτηριστικά: «Δεν έχουμε παρά ένα καταφύγιο ενάντια στο θάνατο, να κάνουμε τέχνη πριν από αυτόν». Ο έρωτας στο διαδίκτυο; Είναι αντίδοτο στο θάνατο;\nΗ εικονική πραγματικότητα υπόσχεται τα μέγιστα. Συντροφευμένες αποδράσεις από τον πραγματικό κόσμο δίχως μετακίνηση. Ο καθένας στη θέση κάποιου άλλου. Δυο κατασκευασμένες ετερότητες. Αγγίζοντας χωρίς να αγγίζεις. Βλέποντας χωρίς να βλέπεις. Νιώθοντας χωρίς να νιώθεις. Κυριαρχεί η αίσθηση ότι όλα είναι δυνατά, χωρίς ρίσκο, χωρίς έξοδο και έξοδα. Για τους συζύγους; Προδοσία δίχως προδοσία. Για τους εργένηδες; Μια σχέση που καλύπτει επιμελώς το κενό μιας χρόνια περιπλανώμενης μοναχικής μιζέριας.\nΗ επινοητικότητα θριαμβεύει. Πολλαπλοί εαυτοί, κατασκευασμένα προσωπεία. Δεν υπάρχεις εσύ και αυτός.\nΑυτός είναι ο έρωτας στα χρόνια του διαδικτύου, στα χρόνια μας...ο έρωτας που αρμόζει στην εποχή μας. Διεκπεραιωτικός, ευφάνταστος, αγοραίος, εξασφαλισμένος, έρωτας στα μέτρα μας. Αν ήταν ρούχο, θα ήταν ετοιματζίδικο. Αν ήταν φαγητό, θα ήταν εύπεπτο. Αν ήταν ζωή, θα ήταν θάνατος. Κανένα καταφύγιο ενάντια στο θάνατο λοιπόν δεν θα έχει υπάρξει.


Ο ίδιος μετρά τεράστια επιτυχία παγκοσμίως στον χώρο της ομορφιάς\nCreative director του τμήματος Beauty του γαλλικού οίκου Hermès ανέλαβε ο Έλληνας make up artist με διεθνή καριέρα, Γρηγόρης Πυρπύλης. Πρόκειται για μια σπουδαία διάκριση για τον ταλαντούχο Έλληνα με τον ίδιο να γνωστοποιεί στο Instagram πως ανέλαβε αυτήν την τόσο σημαντική θέση για τη μέχρι τώρα πορεία του.\nΑξίζει να σημειωθεί πως από τη νέα του θέση ο διάσημος Έλληνας makeup artist θα αναφέρεται στην Agnès de Villers, πρόεδρο του Hermès Parfum et Beauté, και θα είναι υπό την επίβλεψη, επίσης, του Pierre-Alexis Dumas, καλλιτεχνικού διευθυντή του group.\nΣε δηλώσεις του ο de Villers ανέφερε: «Ακολουθούμε μια εγκάρσια προοπτική για τη δημιουργία αντικειμένων για το Hermès Beauty, μια προσέγγιση που γεννιέται από διάφορους τομείς τεχνογνωσίας που αλληλοσυμπληρώνονται και εμπλουτίζονται, με στόχο να υπηρετήσουμε ένα καλλιτεχνικό όραμα που εκφράζεται μέσω του αντικειμένου, του υλικού, του χρώματος και της οικολογικής ευθύνης. Ως ειδικός στα χρώματα και τις υφές που εκφράζουν και εξυψώνουν την ομορφιά, το ταλέντο του Γρηγόρη θα είναι κινητήριος δύναμη για την Hermès Beauté».\nΑπό τον Μάρτιο του 2020, ο οίκος Hermès έκανε δυναμική είσοδο στη βιομηχανία της ομορφιάς, με πρώτο του προϊόν τα κραγιόν Rouge Hermès. Μέσα σε αυτό το διάστημα έχει καταφέρει να ενταχθεί στο boudoir κάθε beauty junkie, ενώ συνεχίζει με αμείωτη επιτυχία την πορεία του. Από τότε, η συλλογή μακιγιάζ έχει επεκταθεί και περιλαμβάνει ρουζ και βερνίκια νυχιών. Ο Γρηγόρης Πυρπύλης διαδέχεται τον Jérôme Touron και πρόκειται να συστήσει ένα ανανεωμένο προφίλ στους λάτρεις του είδους.\n«Μοιραζόμαστε με τον Γρηγόρη ένα κοινό όραμα για την ομορφιά, ως καθημερινό σύμμαχο που αποκαλύπτει την προσωπικότητα και προσφέρει κομψότητα, άνεση κι ευχαρίστηση», ανέφερε ο Dumas. Περιέγραψε, μάλιστα, τον make-up artist ως «καλλιτέχνη του μακιγιάζ και τεχνίτη», που «θα συμβάλει στην οικοδόμηση της μοναδικής, αυθεντικής και αισθητηριακής γλώσσας της Hermès Beauty».\nΑπό την πλευρά του, ο Γρηγόρης Πυρπύλης μοιράστηκε τα συναισθήματά του λέγοντας: «Πάντα έβλεπα το μακιγιάζ και την περιποίηση του δέρματος ως μέσο και όχι ως σκοπό. Τα αντικείμενα ομορφιάς είναι θαυμάσια εργαλεία που υπερβαίνουν την εμφάνιση, για να ωφελήσουν την ευημερία. Είναι σαφές για μένα ότι μέσω του beauty métier, η Hermès επιδιώκει να προσφέρει στην κοινότητά της μια εμπειρία, ένα ταξίδι, κατά το οποίο κάθε προσωπικότητα μπορεί να εκφραστεί, κάθε μορφή ομορφιάς να αποκαλυφθεί».\n«Νιώθω μεγάλη τιμή και ενθουσιασμό που γίνομαι μέλος του εμβληματικού οίκου Ηermes ως καλλιτεχνικός διευθυντής του Beauty. Ένας οίκος που συνοψίζει την ομορφιά σε όλες τις μορφές με την προσκόλλησή του στη δεξιοτεχνία και το savoir-faire, ένας πραγματικός οίκος δημιουργίας και δημιουργικότητας. Η αρχή ενός ταξιδιού στο οποίο κάθε προσωπικότητα μπορεί να εκφραστεί και κάθε μορφή ομορφιάς θα αποκαλυφθεί και να γιορταστεί, ένα όραμα ομορφιάς που λατρεύω και κρατάω από την ημέρα που ανακάλυψα την τέχνη του μακιγιάζ, πριν από 15 χρόνια. Και φυσικά ένα μεγάλο ευχαριστώ στη νέα μου οικογένεια της Hermès», συμπλήρωσε.\nΈχοντας συνεργαστεί με top models και style icons, όπως οι Αlessandra Ambrosio, Caroline de Maigret, Kendall Jenner Laetitia Casta, Miley Cyrus και Cara Delevingne, μετρά τη μία επιτυχημένη συνεργασία μετά την άλλη και δε σταματά να μας εκπλήσσει με το ταλέντο του, ενώ το νέο αυτό βήμα αποτελεί ένα από τα πιο σημαντικά της ζωής του.\nΜια νέα εποχή για τον εμβληματικό γαλλικό οίκο έχει ήδη ξεκινήσει και γι' άλλη μια φορά έχει άρωμα Ελλάδας!


Πότε κατεβάζουν αυλαία οι εκπομπές; Ποιοι τελειώνουν Ιούνιο και ποιοι πιάνουν Ιούλιο | Tina's mess\nΠότε κατεβάζουν αυλαία οι εκπομπές; Ποιοι τελειώνουν Ιούνιο και ποιοι πιάνουν Ιούλιο\nΤα πάνω κάτω στα κανάλια έφεραν οι εκλογές που προκηρύχθηκαν για τις 7 Ιουλίου γιατί κάποιοι παρουσιαστές κυρίως του ενημερωτικού ενδεχομένως να χρειαστεί να περιμένουν λίγο ακόμα προτού να φύγουν για τις καλοκαιρινές τους διακοπές όπως θα συμβεί και στην περίπτωση του Γιώργου Παπαδάκη ο οποίος θα μείνει στο πόστο του μέχρι τις 14 Ιουλίου. Μάλιστα, αμέσως μετά το τέλος του “Καλημέρα Ελλάδα” ο ΑΝΤ1 έχει προγραμματίσει να ενσωματώσει στο πρόγραμμά του ακόμα μια εκπομπή για τους καλοκαιρινούς μήνες, η οποία θα είναι μόνο ενημερωτική και θα καλύπτει το χρονικό διάστημα από τις 7 μέχρι και τις 10 το πρωί. Οσο για τους παρουσιαστές, ονόματα δεν έχουν γίνει ακόμα γνωστά, ωστόσο, σύμφωνα με πληροφορίες του tinasmess.gr θα είναι εκ περιτροπής κάποιοι από τους δημοσιογράφους του σταθμού.\nΣτον ΣΚΑΪ έτσι κι αλλιώς δεν σταματούν ποτέ για καλοκαίρι, καθώς όλες οι εκπομπές συνεχίζουν είτε με αναπληρώσεις είτε με τους βασικούς παρουσιαστές σε βάρδιες. Το σίγουρο πάντως είναι ότι μέχρι τα μέσα Ιουλίου, το κανάλι θα βγαίνει στον αέρα με τους “βασικούς”. Για μετά έχει ο Θεός…\nΣτο OPEN πέρα από τον Νίκο Μουτσινά που ολοκληρώνεται στις 18 Ιουνίου, η Κατερίνα Καινούργιου τραβάει μέχρι Ιουλίου ενώ ο Πέτρος Κωστόπουλος θα βγάλει κανονικά όλο τον Ιούλιο καθώς ο χρόνος της εκπομπής του είναι έτσι κι αλλιώς προαγορασμένος. Μάλιστα, το κανάλι σκοπεύει μετά το τέλος της εκπομπής “Ευτυχείτε” να βγάλει στον αέρα μια άλλη καλοκαιρινή εκπομπή με τον Παύλο Σταματόπουλο και την Κατερίνα Ζαρίφη στον αέρα.\nΣτον ALPΗΑ το “Happy Day” oλοκληρώνεται στις 5 Ιουλίου ωστόσο στο κανάλι σκοπεύουν και φέτος να συνεχίζουν τη ζώνη με τη Βίκυ Χατζή στο τιμόνι όπως άλλωστε έγινε και πέρσι. Η Ελένη Μενεγάκη παραδοσιακά τελειώνει στις 28 Ιουνίου, όπως άλλωστε και το “Deal” με τον Χρήστο Φερεντίνο. Οσο για τη Ναταλία Γερμανού κατεβάζει αυλαία την ημέρα των εκλογών 7 Ιουλίου. Η ενημέρωση ενδεχομένως να χρειαστεί να περιμένει καμία εβδομάδα ακόμα λόγω εκλογών…\nΤέλος, όσον αφορά στο STAR όλες οι εκπομπές ολοκληρώνονται στις 12 Ιουλίου, με μόνη εξαίρεση της Αση Μπήλιου και το “Stars System” που θα ρίξει αυλαία στις 29 Ιουνίου.\nΠότε ρίχνει αυλαία η τουρκική σειρά του ΣΚΑΪ;\nEφτασε η στιγμή που οι τουρκικές σειρές του ΣΚΑΪ...\nΤίνα Μεσσαροπούλου - August 28, 2019\nΗ κόρη μου: Ετσι τελειώνει η σειρά\nΗ Οϊκιού εμφανίστηκε ξαφνικά στη ζωή του Ντεμίρ και...\nΤρεις συν μία πρεμιέρες αύριο εν μέσω θέρους\nMπορεί να βρισκόμαστε εν μέσω θέρους αλλά αυτό δεν...\nΤίνα Μεσσαροπούλου - July 14, 2019\nΑυλαία για την Στάη αύριο, το μέλλον και η αντικαταστάτριά της\nΜε τα πρώτα μηνύματα της διακυβέρνησης του Κυριάκου Μητσοτάκη...\nΤίνα Μεσσαροπούλου - July 10, 2019


Η ΑΕΚ «πάτησε» την Γκορένιε (31-29) και πάει να σηκώσει το Ευρωπαϊκό! Η ΑΕΚ «πάτησε» την Γκορένιε (31-29) και πάει να σηκώσει το Ευρωπαϊκό!\nΔεν χάνεται αυτή η πρόκριση για την ΑΕΚ που νίκησε με 31-29 την Γκορένιε και σε μια εβδομάδα στη Σλοβενία «κλειδώνει» το εισιτήριο\nΤο πρώτο βήμα για την πρόκριση της στον τελικό του EHF Cup έκανε η ΑΕΚ που νίκησε με 31-29 την Γκορένιε στο «Γ. Κασιμάτης» και θα πάει σε μια εβδομάδα στη Σλοβενία να εξασφαλίσει το εισιτήριο της.\nΗ ομάδα του Δημήτρη Δημητρούλια πραγματοποίησε μια σπουδαία εμφάνιση, ίσως την καλύτερη της στη φετινή ευρωπαϊκή πορεία της και θα μπορούσε να είχε πάρει ακόμα μεγαλύτερη διαφορά τερμάτων που θα της έδιναν μεγαλύτερη ασφάλεια για τον επαναληπτικό. Παρόλα αυτά οι «κιτρινόμαυροι» απέναντι σε μια πολύ δυνατή ομάδα στάθηκαν εξαιρετικά, πραγματοποίησαν μια πολύ ώριμη εμφάνιση και έδειξαν πως αυτή η πρόκριση δεν χάνεται.\nΚορυφαίος ο Μόγια που ήταν το «μυαλό» της ΑΕΚ, μεγάλο παιχνίδι και από τον Μυλωνά ενώ συγκλονιστικοί ήταν όλοι οι παίκτες κάνοντας κυριολεκτικά κατάθεση ψυχής. Θετικό ντεμπούτο και για τους Χίκερουντ και Πέντερσεν οι οποίοι θα παρουσιαστούν καλύτεροι στον επαναληπτικό έχοντας και μια εβδομάδα μπροστά τους για να μπουν στο κλίμα της ομάδας.\nΑπό νωρίς το προβάδισμα για την ΑΕΚ\nΜε πολλή ενέργεια και τρεξίματα σε όλο το γήπεδο ξεκίνησε το παιχνίδι η ΑΕΚ σε μια προσπάθεια να περιορίσει από νωρίς το παιχνίδι της αντιπάλου. Η Γκορένιε άνοιξε το σκορ με την «Ένωση» να ισοφαρίζει ισάριθμες φορές σε 1-1 και 2-2 με τους Κεδέρη και Μπουνέτα. Στη συνέχεια οι «κιτρινόμαυροι» πήραν προβάδισμα στο σκορ με τον Τζηρά. Ακολούθησε ένα εξαιρετικό δίλεπτο με τον Μυλωνά να «πυροβολεί» κυριολεκτικά φέρνοντας την ομάδα του στο 6-4.\nΤο παιχνίδι είχε μεγάλη ένταση ενώ τα λάθη των διαιτητών προκάλεσαν σε αρκετές περιπτώσεις την αντίδραση του πάγκο της ΑΕΚ. Ο Μπουνέτα με έναν κεραυνό και ο Τζηράς με ένα πολύ όμορφο γκολ διατήρησαν το +2 για την ομάδα τους. Στο 9-7 πέτυχε το πρώτο του γκολ με την φανέλα της ΑΕΚ ο Χίκερουντ. Ακολούθησαν δύο ακόμα αποφάσεις που ξεσήκωσαν τους ανθρώπους του «Δικεφάλου». Η δίλεπτη στον Τζηρά και το πέναλτι του Τάινικ στο 22′ έδωσαν την ευκαιρία στους φιλοξενούμενους να ισοφαρίσουν σε 11-11.\nΟ Δημητρούλιας κάλεσε άμεσα τάιμ άουτ ρίχνοντας στην «μάχη» και το δεύτερο μεταγραφικό απόκτημα, τον Πέντερσεν. Ο Μόγια ισοφάρισε σε 12-12 και ο Πέντερσεν με ένα εντυπωσιακό σουτ από τα έξι μέτρα έβαλε ξανά την ομάδα του μπροστά στο σκορ. Τα επόμενα δύο γκολ είχαν την προσωπική «σφραγίδα» του Κεδέρη ο οποίος έδειξε για μια ακόμη φορά πως στην ταχύτητα δεν πιάνεται. Με έναν εντυπωσιακό αιφνιδιασμό έκανε το 14-12 και στη συνέχεια νίκησε και πάλι τον τερματοφύλακα των Σλοβένων για το 15-12. Ο Πέντερσεν έκανε το δύο στα δύο με το 16-14 να είναι τελικά το σκορ ημιχρόνου.\nΑΕΚ: Μπορούσε μεγαλύτερη διαφορά\nΠιο ισορροπημένο το δεύτερο ημίχρονο με την Γκορένιε να βρίσκει περισσότερες λύσεις από τα εξτρέμ με αποτέλεσμα βρίσκεται πιο κοντά στο σκορ. Εξαιρετικός ο Χριστόδουλος Μυλωνάς πέτυχε ένα γκολ και κέρδισε το πέναλτι που μετουσίωσε σε τέρμα ο Τζηράς για το 19-16. Ο Μπουνέτα επίσης έδωσε σημαντικές λύσεις στην ομάδα για το 21-20 με τους Σλοβένους να εκμεταλλεύονται στο έπακρο την ευστοχία τους στα εξτρέμ.\nΟ Μυλωνάς και πάλι έβαλε μπροστά την ομάδα του για το 22-21. Ο Δημήτρης Δημητρούλιας έριξε κάτω από τα δοκάρια τον Μίλαν Κοσάνοβιτς ο οποίος και έκανε μια εξαιρετική απόκρουση διατηρώντας το 24-23. Στο τελευταίο δεκάλεπτο ο Δημητρούλιας άλλαξε ξανά την τακτική της ομάδας του με την ΑΕΚ να βρίσκει περισσότερες λύσεις στην επίθεση ξεφεύγοντας με τρία γκολ. Με τους Μόγια και Μυλωνά να κάνουν τεράστια δουλειά μέσα στο γήπεδο η «Ένωση» βρήκε δίχτυα και με το εντυπωσιακό γκολ του Αραμπατζή έφτασε την διαφορά στο 31-27 με το τελικό 31-29 ωστόσο να δίνει στην ομάδα ένα ελαφρύ προβάδισμα στον επαναληπτικό της Σλοβενίας.\nΑΕΚ: Η ενημέρωση της Ευρωπαϊκής ομοσπονδίας για την αναβολή του τελικού με Ίσταντς\nΗ EHF ανακοίνωσε επίσημα την αναβολή του τελικού\nΑΕΚ: Αναβλήθηκε ο πρώτος τελικός με Iσταντς μετά από κρούσμα κορωνοϊού στους Σουηδούς!\nΔεν θα γίνει το Σάββατο ο τελικός ΑΕΚ-Ίσταντς\nΟι παίκτες της ΑΕΚ σε καλούν: «Πάρε θέση και γίνε ο 8ος παίκτης μας προς το ευρωπαϊκό» (VIDEO)\nΚάλεσμα από όλους τους παίκτες της ΑΕΚ στον κόσμο να τους στηρίξει πριν τις μεγάλες ευρωπαϊκές μάχες